... dute martxoak 3an. Bazkaria Astigarraga edo Hernaniko sagardotegiren batean egitea da asmoa, eta horren ondoren nahi duenak segi...\nZornotzako Montorra auzoko Uxarte baserri eta sagardotegiko nagusia eta Bizkaiko Sagardogileen Elkarteko presidentea da...\n...>gogokoena. Parte hartzen dutenen artean, sagardotegiko afari bat zozketatuko dute bi lagunentzat. Aurrentzean, gai...\n'Bi errepidean' saioak 100 saio beteko ditu ostiralean. Egilea(k) ERREDAKZIOA. , Euskal Irrati Telebista 2009 (1)\n...maten duten ikusle guztien artean bi lagunentzako sagardotegiko afari bat eta Gatibu taldeak sinatutako diska sorta bat zoz...\n...> berri bat egingo dute asteazkeneko saioan. Sagardotegia duten hiru emakume elkarrizketatuko ditu Garikoitz Udabek o...\nSagardotegia duten emakumeek parte hartuko dute irratsaioan.\n...> dute: moilak, itsasoak, mendiak, baserri giroak, sagardotegiak, kaleak, trenak...edenakrere,aPasaia-Astigarragarardatzudut...\n...nez. Era berean, aurreko egunean Oiartzuneko sagardotegi batean bilera bat izan zuela bazekitela esan zioten.\n'Gurean hasi zen egungo ohiko menua: bakailo tortila eta txuleta'. Egilea(k) ERREDAKZIOA. , Euskal Irrati Telebista 2010 (5)\n...arduradunak kontatuta sagardo katak eskaintzen dituzte sagardotegi batetik bestera.\n...aldariak "Mezularia"n azaldutakoaren arabera egun sagardotegietan ezagutzen dugun menua eurenean hasi zen zerbitzatzen: bakai...\n*Joxe Angel Goñi Astigarragako Gurutzeta sagardotegian, txuleta bereziak eskaintzeaz gain, astean behin otxotea er...\n*Jean Añezabal, Azkaingo Txopinondo sagardotegikoaren esanetan: "Hiru produktu egiten ditugu sagardoaz gain: 'Txo...\nSadardotegiz sagardotegi ikerketa abiatu dute "Mezulari" taldeko lagunak, zer eta no...\n'Maiatza Kulturala' iritsi da Albizturrera. Egilea(k) NUÑEZ, A.. El Diario Vasco, Sociedad Vascongada de Publicaciones, S.A. 2010 (6)\n...ia maiatzak 15ean izango da, Ikaztegietako Begiristain sagardotegian. Autobus bat alokatu da denak elkarrekin joateko. Bazkalond...\n...rekin lotutakoak, hala nola, ikasleen antzezlanak, sagardotegian bazkaria, e.a. baita naturarekin lotuta daudenak. Honela, m...\n...n irteera, oraingoan Iruñara, ere antolatu da. Sagardotegiko bazkaria maiatzak 15ean izango da, Ikaztegietako Begiristai...\n...ana Muffin" errezetaren argazkiarekin bi pertsonentzako sagardotegi menuaz osatutako bazkaria edo afaria irabazi duelarik; herr...\n...i duten parte hartzaileen artean bi pertsonentzako sagardotegi menuaz osatutako bazkari edo afaria zozketatko dute, Ezkio-...\n'Monguer Gasteiz' bideoa izan da nagusi Harlem Shake lehiaketan!\t. Egilea(k) ERREDAKZIOA. , Euskal Irrati Telebista 2013 (2)\n...eraz, zorionak! 500 euro eta Petritegi sagardotegian otordu paregabea egiteko txartela irabazi dituzue. Bideoare...\n500 euro eta Petritegi sagardotegian 15 lagunek egiteko otordua irabazi ditu Gasteizko koadrila ...\n...>eraman zuten itsasontzia kofradia aurrera bertan sagardotegi bat jartzeko asmoa azaldu zuten sustatzaileek, udal agintar...\n...>bik batzar irekia deitu zutenean, ontzian sagardotegi bat irekitzeko zuten egitasmoa bertan behera geratu ondoren...\n'Sagardoa fideltasun irmoa sortzen duen edaria da'. Egilea(k) MITXELENA, Eñaut. Aizu!, AEK (Euskaraz Koop.) 2013 (4)\n...>, sagardozale tipikoa. Orain, horiez gain badago sagardotegietara joan eta ez dena horren leiala. Askotan esaten dugu guretza...\n...>bai ala ez? Behar duenak bai. Sagardotegian, zutik ala eserita? Zutik, eta nekatuta bazaude, eseri!\nJendeak zer du gustuko, sagardoa ala sagardotegia?Biak. Kontsumitzaile leialak, sagardoa. Urtero etxerako 300...\n...na horren leiala. Askotan esaten dugu guretzat sagardotegia negozio baino erakusleiho dela, eta hala da. Hori, txotxa, ...\nSagardotegian parranda bota, zinemara joan, jatetxe on bateko zapore gazi...\n'Tropela.net' webguneak prest ditu Tourrerako kinielak. Egilea(k) IRIBARREN, Oier. Berria, Euskal Editorea SM 2011 (1)\n...arte hartzaileen artean banatzeko: mendiko bizikleta, sagardotegietako otorduak, janariz hornitutako otarreak, izozkiak, erosketa ...\n'Txoriene' saioa hasiko da gaur, Xuban Intxaustik aurkeztuta\t. Egilea(k) ERREDAKZIOA. , Euskal Irrati Telebista 2013 (1)\n...iztegiko Kuko; Aitor Llanos eta Muskizko Donibaneko Sagardotegi Batzokia; Aiert Izagirre eta Mutiloko Mujika; Dogartzi Izag...\n'Western' giroan amaitu dira jaiak. Egilea(k) NUÑEZ. El Diario Vasco, Sociedad Vascongada de Publicaciones, S.A. 2013 (1)\n... Zabala, A�ota, Saizar, Aburuza eta Otatza sagardotegietako edariak dastatzeko mota ezberdinetako tortilla pintxoez lag...\n...ia iritsi bitartean. Gauean, berriz, Saizar sagardotegira inguratuko dira bertan afaldu asmoz. Txartelak Noaua! Kultu...\n...da asmoa. Zerbitzu txiki batzuekin: nekazalturismoak, sagardotegiak, jatetxeak, albergetxo bat... eta zerbitzu turistikoekin. E...\n1.600.000 euroko aurrekontua onartu du Amezketako Udalak 2010erako. Egilea(k) GOIKOETXEA, Amaia. El Diario Vasco, Sociedad Vascongada de Publicaciones, S.A. 2010 (4)\n...>.Sagardotegirako txartelakUgarteko Elkarteak Petritegi sagardotegirako irteera antolatu du datorren larunbatean, apirilaren 10erak...\n...>, eta bestea kirola egitearen onuren ingurukoa. Sagardotegirako txartelakUgarteko Elkarteak Petritegi sagardotegirako irtee...\nXABIN.-Joxe Mielen sagardotegia ezta toki txarra... Familiartekoa izatea gustatuko litzaida...\n...n biribilgune ugaritan; Hernanin, ostera, sagardotegitik bueltan batu zen jende mordoska, herrikoekin batera, eta fu...\n1970 jaio eta Ikastolan ibilitakoen bazkaria. Egilea(k) EZEZAGUNA. El Diario Vasco, Sociedad Vascongada de Publicaciones, S.A. 2010 (2)\n...bazkari bat antolatu dute irailaren 25erako Arizia sagardotegian. Izenak emateko Laboraleko 3035.0029.67. 0291129240 zenbaki...\n1981eko kinttadia sagardotegira maiatzaren 7an. Egilea(k) EZEZAGUNA. El Diario Vasco, Sociedad Vascongada de Publicaciones, S.A. 2011 (4)\n1981eko kinttadia sagardotegira maiatzaren 7an\n...oek kinttadia egingo dute maiatzaren 7an, Eluxeta sagardotegian, trikitilari eta guzti. Eguardiko 12etan irtengo dira Oñati...\n30 sagardo postu inguru izango dira biharko 29. Sagardo Egunean. Egilea(k) ARANBERRI , Josu. El Diario Vasco, Sociedad Vascongada de Publicaciones, S.A. 2010 (12)\nGipuzkoako sagardotegietatik asko ez dira izango bihar 11.30etan hasiko den sagardo fest...\n...latzailea den Sagardo Egunaren Lagunak elkarteko kideak sagardotegiekin harremanetan hasi ziren urtero bezala beraien sagardoak Usu...\n...do ekoizleek egindako sagardoa, Bizkaia eta Nafarroako sagardotegietako sagardoa eta Euskal Herriaz kanpoko sagardoa izango dira da...\n...tu inguru izango dira bertan, eta zenbait Gipuzkoako sagardotegiez gain, Gipuzkoako baserrietako sagardo ekoizleek egindako sa...\n... 29. edizio honetan Gipuzkoako Sagardogile elkartean dauden sagardotegietako asko ez dira bertan izango. Ekimen honen antolatzailea den ...\n...ea, ez da ohiko Sagardo Eguna izango. Gipuzkoako sagardotegietako sagardoak dasta-tzeko 45 postu inguru jarri izan dira azken...\n3zpa4-2 49. Egilea(k) PAUSOKA. ETB serieak, Euskal Irrati Telebista 2018 (3)\nLokala (pintura txokoa) " sagardotegi"bat izango da. Bertan, fruitu lehorrak egongo dira eta saga...\n(Emakume gisa, kantuan eta dantzan) " Sagardotegi baten\n... eta Maider (baserritar gisa) festa giroan daude " sagardotegian", janean eta edanean.\nLUKAS.- Amaruko sagardotegira? Edo ez duzu nahi?\n80.000 litro txotx egiteko prest. Egilea(k) OCHOTECO , Joana. El Diario Vasco, Sociedad Vascongada de Publicaciones, S.A. 2010 (16)\n...oren, Arzallusi «oroigarri bat emango zaio sagardotegiaren partez, ohitura den bezala», aurreratu zuen Olako nagusiak....\n... prozesuan».Ezagutara emateko ahaleginean, Ola sagardotegian lortu daitezke «urte osoko lana» azaltzen duen DVDa, "Sagar...\n...o lehen». Olako nagusiak azaltzen duenez, sagardotegira hurbiltzen diren bezerok «interesa izaten ohi dute uzta lor...\n...z jakin behar da», adierazten du Ola sagardotegiko nagusiak. Bengoetxearen iritziz, tamalgarria izango litzate...\n...boraldiari hasiera ematen zaio gaur Meakako Ola SagardotegianNone\n...> gora behera» batuko dira gaur Meakako sagardotegian, bertako nagusi den Iñaki Bengoetxeak adierazi zuenez.Dena ...\n...sieran ere, ehundaka lagun bildu ziren Ola sagardotegian ospatu zen ekitaldian.\n...>bertako sagarrekin lortuta dago».Hiru bertsolari sagardotegianOhi den bezala, txotx denboraldia zabalduko duen ekitaldia «...\nLEONOR.- (pixkat moztuta, zutitzera) Hara, sagardotegietan bezala?\n90 urte euskal prentsan: Itzaleko eskuak. Egilea(k) IRAZUSTABARRENA, Nagore. Argia, Komunikazio Biziagoa, S.A.L 2009 (2)\n...>artean. Azken urteetan Argiak kolaboratzaileak sagardotegira gonbidatzen baititu haien lana eskertzeko.Badira, ordea, as...\n..., guztiak Argiako kolaboratzaileak.Horietako batzuk sagardotegian izan ziren astekariko beste hainbat kolaboratzaileren artea...\n?Euskararen etorkizuna borondatean dago?. Egilea(k) "M. EGIMENDI". Aizu!, AEK (Euskaraz Koop.) 2013 (1)\nAED deitutako lehiaketara 47 palindromo aurkeztu dira. Egilea(k) EZEZAGUNA. El Diario Vasco, Sociedad Vascongada de Publicaciones, S.A. 2011 (2)\n...i nekazalturismo-sagardotegian, bi lagunentzako sagardotegi afaria, logela eta gosaria jasoko du. Arrasateko irabazleak...\nAEK euskaltegiko ikasle eta irakasleak, Hernaniko sagardotegi batean. Egilea(k) EZEZAGUNA. El Diario Vasco, Sociedad Vascongada de Publicaciones, S.A. 2010 (6)\nPie foto: AEK-ko ikasle eta irakasleak sagardotegian egin zuten afarian.\nAEK euskaltegiko ikasle eta irakasleak, Hernaniko sagardotegi batean\n...ailaren 19an euskaltegiko ikasle eta irakasleak Hernaniko sagardotegi batean elkartu ziren eta giro ezin hobean euskara hitz egit...\nAEK-ko lagunak, Alberro sagardotegian. Egilea(k) EZEZAGUNA. El Diario Vasco, Sociedad Vascongada de Publicaciones, S.A. 2010 (3)\n...ragako AEK-ko ikasle eta irakasleek Hernaniko Alberro sagardotegian.\nAEK-ko lagunak, Alberro sagardotegianNone\n...n erabiltzea garrantzitsua dela eta, oraingoan sagardotegia, eta bidebatez taberna giroa, aukeratu zuten mintza-praktik...


2018an, Eusko Jaurlaritzak Landa eta Itsasertzeko Garapenerako 15 proiektu lagundu ditu diruz Busturialdean, 765.000 euro inguruko inbertsioak eraginda - Landaren eta Itsasertzaren garapena - Euskadi.eus\n• Proiektuak 360.000 euro baino gehiagorekin lagundu dira diruz eta “Urremendi” Landa Garapeneko Elkartearen laguntzarekin eta aholkularitzarekin gauzatu dira.\n• Aurten, exekutibo autonomoak 18 milioi baino gehiagoren laguntzak onartu ditu landa eta itsasertzeko inguruneetako udalerrietako garapen sozialean eta dibertsifikazio ekonomikoan aurrera egiteko.\nBiomasa fabrikatzeko eta banatzeko enpresa bat Morgan (Egurrolea, SL), argazkigintzako laborategi bat Nabarnizen (Mestizaa), Pozueta turismo aterpetxea Muxikan eta Arratzuko Elkartegia dira Erein, Leader eta itsaspen Landa eta Itsasertzeko Garapeneko Programen bitartez Eusko Jaurlaritzak 2018an Busturialdean bultzatu dituen 15 proiektuetako lau.\nGaur goizean, Eusko Jaurlaritzako Nekazaritza, Arrantza eta Elikagaien Politikako sailburuorde Bittor Oroz Urramendi Landa Garapeneko Elkarteko eta tokiko erakunde eta organismoetako ordezkariekin eta inguruko udaletako alkateekin elkartu da, Leader, Erein eta Itsaspen programen bitartez eta Proiektu Soziokulturaletarako programaren bitartez emandako laguntza instituzionalekin egiten ari diren landa garapeneko ekimenak ezagutzeko.\nEusko Jaurlaritzak emandako laguntza horiek Urremendi Landa Garapeneko elkarteak kudeatzen ditu; izan ere, elkartearen helburua da Busturialdea eskualdeari –Ajangiz, Arratzu, Bermeo, Busturia, Ea, Elantxobe, Ereño, Errigoiti, Forua, Gautegiz-Arteaga, Gernika-Lumo, Ibarrangelu, Kortezubi, Mendata, Morga, Mundaka, Murueta, Muxika, Nabarniz eta Sukarrieta udalerriei– garatzen laguntzea.\nBere helburuak lortzeko, Urremendik hainbat jarduera garatzen ditu dauden baliabideak optimizatze aldera. Hala, dauden planak, zuzkidurak, baliabideak eta proiektuak jakinarazten laguntzen du, informazio trukea ahalbidetzeko. Interes berezia jartzen dute instantzia administratibo guztiek, administrazio lokalenek eta EBkoek ere, bultzatutako landa eta itsasertzeko guneen garapenerako programen gestioan.\nBusturialdeari buruzko 2018ko datuak\nHau da programa bakoitzari egokitu zaion laguntza:\n2018an bederatzi proiektu onartu ziren Leader programaren bitartez (5 proiektu publiko eta gainerakoak pribatuak), eta horiei emandako dirulaguntza 214.600 eurokoa izan zen guztira, 390.000 euro inguruko inbertsioak eraginda.\nAurrezpen energetikoa: Kontagailuak Argiteria publikoa\nEgurrolea, SL egur biltegia\nLokal baten egokitzapena Elexalden\nSaneamendua sare orokorrera lotzeko proiektua Mendatako Marmiz auzoan\nSakabanatutako auzoetako isurketak Saneamendu Sare Orokorrean txertatzea II.Fasea\nEREIN programari dagokionez, 2018an bi eskari aurkeztu dira, eta 59.355 euroko dirulaguntzak eman zaizkie. Proiektu horietarako aurreikusitako inbertsioak 90.000 milioi euro baino gehiagokoak dira.\nAkurrio auzoko bidegorriko argiteria\n3 zebra-bidetan semaforoak jartzea\nBi proiektu onartu dira 2018an Itsaspen programaren barruan, eta 275.073 euroko dirulaguntza ematea proposatu da, eta 76.340 euroko dirulaguntza eman zaie.\nPlan Barritsu - Nardiz tar Jon kaleko orubeak lehengoratzea\nIzaera sozialeko proiektuei dagokienez, 2 proiektu lagundu dira diruz, 10.700 € baino gehiagorekin. Inbertsioak, berriz, 18.000 € ingurukoak izan dira.\nBisitatutako proeektuen gaineko datuak\nHauek dira gaur bisitatu diren proiektuak:\nMestizaa – Argazkilaritza Nabarnizen\nMaider Sierra da sustatzailea. Neska ekintzailea da, argazkilaritza oso gustuko du eta Narbaniz biztanle gutxiko landagunean bizi da. Mestizaa proiektuarekin bere bizitzako pasibo biak elkartu nahi izan ditu: txakurrak eta argazkilaritza.\nLeader programak finantzatu du proiektua, Start-up neurrian, 3.247,06 euroko dirulaguntza batekin.\n“Pozueta” turismo aterpetxea Muxikan\nBerez, “Pozueta turismo aterpetxea” izeneko proiektua da Muxikan dagoen baserriaren zati bat birmoldatzea, martxotik urrira bitartean Donejakue Bidea egiten ari diren erromesak hartzeko, hilabete horiek dira-eta erromes gehieneko hilabeteak. Baserrian bertan bizi den mutil gazte bat da sustatzailea.\nEgunean gehienez ere 16 erromes hartzeko moduko instalazioak prestatzea da berez egingo den obra. Instalazioek 3 logela, erabilera komuneko egongela-jantoki bat eta dutxak eta komunak dituen instalazio bat edukiko dituzte. Aurreikusita dago udalerriko pertsona bat kontratatzea jardueran laguntzeko, eta energi instalazio iraunkorrak prestatuko dira (eguzki plakak).\nInbertsioa 74.250 eurokoa izan da eta Leader programaren bitartez finantzatu da inbertsio horren zati bat, ia 26.000 euroko diru laguntza batekin.\nEgurrolea, biomasaren ekoizpena, Morgan\nEgurrolea SL enpresa sortu berria da eta Morgan dago. Herrian bizi den mutil gazte bat da sustatzailea. 2018ko Leader programaren deialdian 3 eskaera aurkeztu zituen hainbat neurritarako:\nEnpresa sortzea: Enpresa berria da, sozietate mugatua, eta biomasa ekoizten eta banatzen jardungo du. 2.531,88 euroko dirulaguntza bat jaso zuen.\nInbertsioak: 480 metro karratuko pabiloi bat eraikitzeko, biomasa biltegiratzeko. 32.116,30€-ko aurrekontua aurkeztu zuen eta 17.022,72€-ko dirulaguntza bat jaso zuen.\nKontratazioa: 3 pertsona kontratatuko dira lanaldi osoan, biomasa ekoizteko, manipulatzeko eta garraiatzeko. Aurrekontua 19.500 eurokoa da eta osorik lagunduko da diruz.\nLoiola de Arratzuko herrigunean “Elkartegi” izeneko eraikin bat egingo da, “Coworking” guneen irizpideei jarraituta, beren kabuz ari diren profesionalek, ekintzaileek, mikropymeek eta startupek lanerako leku bat partekatu ahal dezaten, bai fisikoki bai birtualki, beren proiektu profesionalak beren kabuz garatu ditzaten eta baterako proiektuak bultzatu ditzaten. Helburua da jarduera ekonomikorako gune bat sortzea landa ingurunean, Arratzun bizitzea eta bertan lan egitea sustatzeko.\nBatez ere “sormen industriekin” lotura duten profesionalentzat da. Leku gardena da, eta 16 lan leku dauzka, internet konexioarekin, eta hainbat elementu edo azpiegitura komun erabiltzaileen artean partekatzeko. Gaur egun lau lan leku daude beteta.\nEraikuntzan erabilitako materialek ez dute mantentzen lan askorik eskatzen, hormigoi armatua, egiturarako egurrezko panelak eta kristala baitira. Bertako materialen erabilerari eman zaio lehentasuna eraikinaren iraunkortasun globala handitzeko. Guztira 395.649 euro inbertitu dira eta guztira 268.807 euro jaso dira Eusko Jaurlaritzak Landa Garapenean laguntzeko egiten dituen hainbat deialditan.


Literatura LABORATEGIA | zenbakien hotsak (markos zapiain)\nKolosala izango da-n kilkerren bidez egiten du protagonistak bere bidaia iniziatikoa: ume izatetik heldu izatera, gerra erreala jolasean sartzetik, gerra gehiago nahi izatetik, jolasa eta irudimena gerra errealetik ihes egiteko erabiltzera.\nBestalde, honela amaitzen da Edorta Jimenezen "Kilkerren hotsak":\n"Artean gau aro ederra zegoen, ilargiaren adar biak elkar ukitu nahirik bezala ikusten ahal ziren, eta hantxe lotu nintzen. Luzaz. Kilkerrei adi, 1937ko maiatzean Sollube mendian aditu beharko ziratekeenak, urte bereko ekainean Gasteizko apaiztegian edo irailean Derioko kanposantuan legez, haiexek zirelako. Kilkerren hotsak."\nHasieran honela irakurri nuen: kilkerrak, gerra zibilean, heriotzen lekuko izan ziren, gizakiek eragindako heriotzenak. Solluben, Gasteizen zein Derion badira belardiak. Aldiz, Uriartek orain, mende amaieran, entzuten dituenak, ez dira inongo heriotzaren lekuko. Kilkerrei ez zaie axola giza heriotza, ezta giza bizitza ere. Giza historia tragikoaren alboan, naturaren hots indiferenteak lirateke kilkerrenak.\nOrdea, Gotzon Barandiaranek erakutsi dit kilkerren hotsak fusilenak ere badirela, tiro egiteko prestatzean. Horrela, hots horiek esangura osoagoa eta misteriotsuagoa hartuko lukete: gerra ez dela zinez amaitu adieraziko lukete, besteak beste. Ezin da amaitu: Heraklito Ilunak zioen gerra dela guztiaren aita eta errege. Eta poeta batek ez dagoela legerik fundatzailerik gabe. Gure bizi-legea, alabaina, hein handi batean, gerra zibilak fundatu zuen.\nEdozelan ere, kilkerrak baino garrantzitsuagoak dira zenbakiak, pitakorikoen esanetan bederen.\nEta ematen du badagoela "Soinujolearen semea"ren irakurketa kabalistiko bat egitea.\nBenetako Bata, Batasun Aratza, aseguru saltzailea da, Davidi ondo gogoratzeko tresna, listaria, ikatz-koxkorrarekin, egur pusketa kiskaliarekin eta tximeletekin, ematen diona. Jainkoren batengan sinesteak ematen duen babesa galdua dutenek bilatzen omen dute aseguruen ziurtasuna. Listaria ez da soilik oroimena; gogoeta ere barnebiltzen du. Listariak elkartu egiten du, uzta bildu, barreiatua Batu. Bizitzaren zati sakabanatuak elkartzen ditu listariak. Aseguru saltzaileak dakar urrutikoaren hurbiltzea eta desberdinaren Batzea.\n-BI IZANIKO BATA\nBat dugu orobat Don Pedro Galarreta, Lehen amerikanoa, Lehena, Atxagak azpimarratzen duenez.\nLiburuko pertsonaiarik lodiena izateak, eta bere sexualitate ez oso etiketagarriak, beregaintasun bakarti bat ematen dio, izaera fundatzaile bat.\nPedro, Petri, harria, harkaitza. Arameoz, "Kaifas". Gaur egun, badugu Harkaitz izena. Jesusek Pedrori esan zionaren itzulpenik lotuena, hauxe genuke: "Harkaitz, hi izanen haiz nire Elizaren lehen harkaitza". Olariagaren eta Asiskoren antzera mintzatzen baitzen Jesukristo. Atxagak ere Don Pedrori esan diezaioke: "Don Pedro, zure gainean eraikiko dut "Soinujolearen semea", zu zara ene Bata."\nBestalde, Don Pedro bikote-kide ohi bat da, bikia galdurikoa: biziki maite zuen anaia galdu zuen; ez da, horrenbestez, ume inozo bat, udaberri inkontziente bat, baizik eta Bitasuna -kasu honetan, anaiatasuna- sakonki bizi izan duen eskarmentu handiko hasiera, sufrimendua ezagutzen duenarena. Eskarmentu horri esker egiten die Obabako kalumniei ezentzuna hain dotore.\nFaxistek lehen amerikanoa autoan sartu zuten, hiru maisuekin batera, hauetako batzuk autoan bertan akabatu eta halako batean "heldu gara. Kanpora!" oihukatu zioten. Orain hil egin behar dute.\nGordelekuaren erabileraz gainera karlismoan, Don Pedroren eta bere anaiaren arteko harremana duzu "Soinujolearen semea" osoaren beste aurrekari iluna, etorriko den harreman mota baten ezaugarriak aurreratzen dizkiguna.\nIzan ere, Bitasun eder bat dugu bertan, hirugarren kaltegarri batek, hemen hartzak, zapuztua.\nDavidek eta Josebak egiten diote Don Pedrori eta bere anaiari aurreneko oihartzuna. Davidek eta Josebak, baina, ihes egiten diote hartzari eta Hirutasunari, Elizaren Hirutasun Sainduari zein ETAren Hirutasun dialektikoari, eta lortzen dute Lauraino iristea.\nLizek eta Sarak osaturiko bikoteari dagokionez, harrizko gnomoaren pasadizoak Davidi susmarazten dio haien artean maitasuna indartsuagoa dela gorrotoa baino, eta, beraz, gai izango direla nolabaiteko Lautasuna erdiesteko; horrexegatik hain zuzen besarkatzen du Davidek Liz hain hunkiturik, aita-alaben arteko ohiko liskarrak gorabehera.\nBikote-kideak, adiskideak, apaldu egiten du heriotzaren izua eta oinazea. David beldur da, ebakuntza egin behar diote Visalian, baina aurrena Mary Annen solasak eta hurrena Josebarenak, Daviden sabeleko kilkerren kantu urduria isilarazten dute.\nDon Pedroren eta bere anaiaren, Daviden eta Lubisen, Daviden eta Josebaren, Daviden eta Mary Annen arteko harreman ederren ifrentzua Pirpok eta Txanberlainek osatzen dute, inongo anbiguotasunik gabeko gaiztakeria, hilketa eta diruzalekeria, amorru ergela, erlijiozko Hirutasunak behar duenean erabilia eta gero baztertua.\n"Soinujolearen semea"ren enigma handienetako bat, Hirutasunaren errotiko desberdintasunean datza, batetik, geografiari nahasten zaiolarik, eta, bestetik, denborari, giza kontuei, historiari.\nIzan ere, Hiruk erabakitzen du edozein lekuren egitura: altuera, zabalera eta sakonera. Baina, "Soinujolearen semea"n, gainera, egokia ematen du paradisuaren oinarri gisa: Iruain eta Three Rivers, Urtza eta Kaweah. (Edonola ere, Hiruk eraturiko espazio horri laugarren batek ematen dio zinezko sakontasuna: zuloak Iruainen, hilobiak Three Riversen.)\nAldiz, Hirutasuna oso arriskutsua da giza gorabeherei eta historiari loturik, mehatxu itzela. Madarikatua da Hiruaren ukitua, galbidean jartzen du oro, kutsakorra da. AEBak indioen genozidioaren gainean eraiki ziren. Genozidioa Hirutasun Sainduaren izenean egin zen, besteak beste. Gu oraindik ez gaituzte erabat garbitu, badabil gurean oraindik zenbaki dantza pixka bat.\nFaxistek Hirutasun Sainduarekin bat egiten dute, Obaban Bia Lau bilaka dadin eragozteko. Hiru maisuak berehala hiltzen dituzte. Altxamendu faxistaren protagonistak Obaban hiru dira: Angel, Berlino eta Degrela koronela. Brunaren pasadizo anbiguoaren protagonista astakirtenen taldea: Ubanbe, Pantxo eta Sebastian.\nHiru lagunez osaturiko taldeak txarrak izaten dira, Hiruak, esan bezala, Bikoteari Laukote bilaka dadin eragozten baitio. Bikoteari eraso egiteko bada beti atezuan hirugarren bat: Don Pedroren anaiaren heriotza eragin zuen hartza, edo Daviden eta Virginiaren tartean Teresa, edota Virginiaren senar ausentea, edota Historia. Hirugarrenak maitasun harremanak oztopatzen ditu: "gure hirugarren gaua" zela azpimarratzen du Davidek, Lubis hilda agertu zenekoa, David eta Virginia betirako bereiziko zituenekoa.\nBegigorriya, Geneviève, Martin eta Teresa: aita hain gaiztoa izanik, Lau izateak baino ez ditu salbatzen. Aitzitik, Anjel, Carmen eta David, zintzoagoak diren arren, hiru dira zoritxarrez. Halatan, David amarekin bikote bat osatzen ahaleginduko da. Baina erreka joko du. Arras da zaila ama-semeak Lauraino iristea. Hiruk osaturiko familietan, gurasoek eta ume bakarrak Laugarrena zabaldu behar dute, hau da, Mundua. Hiruren arteko harremanetan kateatuta geldituz gero, ito egiten dira.\nTrikuk, Ramuntxok eta Etxeberriak osaturiko taldeak Toshiro integratu izan balu, The Beatlesen antzeko komando alai bat eratuko zukeen. Baina Hiru gelditzen direnez, heavy metal tankerako Hirukote astuna da bilakatzen, berehala amiltzen baita erruan, traizioan, damuan.\nHirutasun Saindua, tradizionalisten Dios, Patria y Rey, dialektikaren tesia, antitesia eta sintesia: kontuz gero!\nBai Don Pedrok eta bai Davidek, Hirutasun Saindutik babestearren, Hutsa behar dute, alegia, gordelekua. Euskal hitzek ere behar dituzte lurpeko babesleku sekretuak, zehazki pospolo kutxak.\nKarlistadetako erabilera ezezagunaren ostean Eusebiok darabil aurrenekoz Iruaingo gordelekua, ondoren Don Pedrok, hurrena Davidek -behin entrenamendu gisa eta ondoren benetako arima-aldaketa bat lortuz-, gero ETAkideak poliziengandik bertan ostentzen dira, eta azkenik, ETAk zuloa pertsegituak babesteko erabili beharrean zerga iraultzailea ordaintzen ez duten industrialak ezkutatzeko darabilenez (Papik Davidi emaniko hitza janda), Davidek poliziari Iruaingo gordelekuaren berri emango dio, eta akabo Iruaingo Hutsa.\nDena den, Iruaingoarekin ez dira gordelekuak amaitzen. Davidek euskal hitzei ere, desagertzeko arriskutik babestearren, gordelekutxoak egingo dizkie Stonehamen, barrutik husturiko kutxatxo miragarriak.\nHutsaren babesari esker, Don Pedro itxuraldaturik irten zen, metanoia, bestelakaturik abiatu zen Frantziarantz, Sadam Husseinen azken irudietako itxuraz, aurretik Oliver Hardy lodiaren antza zuena, koitadua.\nIzan ere, Batetako bat zen Don Pedro, Obabako lehen amerikanoa, nahiz eta, luzaro azenarioz eta sagarrez elikatu ondoren, Erdi bilakatu zen ia-ia. Soilik erdi Erdi bilakaturik ihes egin ahal izan zion faxisten Hiruk ezarritako hesiari.\nJuan ez da zenbaki ordinala, baizik eta kardinala. "Cardo", latinez, erroa da, atearen bisagra. Juanek eramaten ditu Don Pedro eta David mundu batetik bestera, Juanek irekitzen die Ameriketako atea. Atea gordelekua da, Hutsa, zuloa, arima-aldaketa alkimikoaren gune magikoa. Gordelekuko egonaldiak David nor bilakatzen du, eta Don Pedro, berriz, zenaren erdia. Funtsezko aldaketak gertatzen dira zuloan eta Juan da zuloaren zaindaria.\n"Lau indartsuago esan zuen gainerako hitzak baino". (325 or.)\nAdierazgarria da bai euskaldunok eta bai AEBetako indioek Laua erabil dezagun unibertsoaren ikur gisa.\nLaukote zoragarri bat, Adelak, Sebastian seme nagusiak eta bikiek osatzen dute.\nEsan bezala, bikotea egokia izaten da Lauaren bidean jartzen delarik: David eta Mary Anne, Joseba eta David. Baina bide hori trabatuta dagoelarik, zital da bilakatzen: Pirpo eta Txanberlain. Pirporen eta Txanberlainen beste alderantzizko bat, Lubisek eta Davidek osatzen dute, baita Davidek eta Josebak ere. Aurreneko bikotea Hiruak zapuzten du. Bigarrenak, aitzitik, erdiesten du Laua, Bitik Laura igarotzea biologiaz libre baita: David eta Joseba Bernardo Atxagaz eta "Soinujolearen semea"z erdituz bilakatzen dira Lau, alegia, artistaz erdituz, batetik, eta, bestetik, Laua paradisuaren ikur duen artistaren eleberri pitagorikoaz, betiko Lauburu zaharberrituaz.\nHala ere, onartu beharra dago badirela salbuespenak: Triku, Ramuntxo eta Etxeberria Carlosekin elkartzen direnean, gaizki doa guztia. Irakurketa kabalistiko honi eustearren, baina, esan liteke Mamousinekoak ez direla benetan LAU, baizik eta BAT -Carlos- gehi HIRU -Triku, Ramuntxo eta Etxeberria. Edozein gisaz, hor daude Alaska hoteleko Berlino, Geneviève, Teresa eta Martin: lau dira, baina ez oso txukunak.\nHonek arazo garrantzitsu baten aurrean jartzen gaitu: zer egin salbuespenekin? Errealitatea behartu, guk aurretik ezarritako hipotesiekin bat egin dezan? Ala hipotesi oker horiek baztertu?\nGarbi dago: hipotesi oker horiek baztertu.\nHorrela, zenbakiak utzi eta animaliengana joko dugu: ile eta haragi pixka bat badute behintzat. Asko agertzen dira "Soinujolearen semea"n: Hemingwayren katuak (bere lorategian lurperatzen zituen, Davidek tximeletak eta euskal hitzak bezala); Lizek ikusmira zabalak baino maiteago dituen txindurriak eta beste xomorroak; Don Pedro Galarretaren hartzak eta zapoak (Winnipeg); Daviden zapoak ("eseri, eseri" errepikatzen diotenak, eta, halako batean, berari ere, enigmatikoki, "Winnipeg"); Don Pedroren ihesa ahalbidetuko duten behiak, Virginia "la paysanne"ren behiak; Tommy, Ronnie eta Jimmy (Lizen eta Sararen hamsterrak); Opin, Ubanbe, Pantxo eta Sebastian mozkortuek hiltzeko asmotan dabiltzan sagua; zaldiak eta tximeletak, zinez erabakigarriak; Moro asto profanatua; mozoloa eta bere arnasa-era eme beroa; Virginiaren arratoi txakurra (Oki); Teresaren txoriak, hiltzeko ezkutatzen direnak; koadernoko gorila; estepako otsoa; Degrelaren alaba Lubisen ustez oiloa; Pantxoren, Sebastianen eta bikien amuarrainak eta ezkailuak; Davidek hildako txolarrea; Adrianen krokodiloak; Pantxok itotako libelulak; Osakako txoria, beti Osakara itzultzen dena; Davidi ametsetan agertzen zaizkion arrain abisalak, amarekin eta Lubisekin batera; Kaweah lakuan dabilen txalupako chihuahua, tente, salbamendu-txalekoa soinean ("this is America!")...\nBaita kilkerrak ere, hain garrantzitsuak gerra zibilari buruzko euskal literaturan.\n"Soinujolearen semea"-n, alde batetik, euskarak egiten ditu kilkerren hotsak. Davidek Mary Anni diotso osaba Juan eta bera bi kilker bakarti direla Amerikako lur zabalean, eta kilkerren soinu hori hegoak astintzean egiten dutela. "Begira ez zaudenean, hegoak atera eta k eta r horiekin hasten gara."\nBestetik, amaieran ere agertzen dira kilkerrak. Davidi hil ala biziko ebakuntzaren aurreko izuak eta ezinegonak sentiarazten dizkio sabelean kilkerrak.\nIraun nahiak oztopoak sentitzen dituenean hasten dira kilkerrak kantari: euskara, ebakuntza larria. Bizitzaren aienea da, heriotzaren mehatxuaren aurrean. Euskal hitzek, hala ere, badute oraindik irtenbide bat Stonehamen: gordelekuetan, hilobietan, ezkutatu, Don Pedro eta David bezala. Behin gizakiak babesteko balio izan zuen Iruaingo zuloa desagertu ostean, Davidek poliziari haren berri eman baitzion, Davidek berak Stonehamen zulotxo babesleak egiten ditu, baina oraingoan euskararen kilker-hitzak gorde eta iraunarazteko.\nDavid hiltzera doa, Don Pedro bezala. Auto barruan doa, gauez. Honez gero lagun batzuk hil dizkiote. Halako batean, badaki, autoa gelditu eta kanpora aterako dute: "zure txanda!". Oso nabarmen adituko dira orduan ere kilkerren hotsak.


AOI (Arazoetan Oinarritutako Ikaskuntza) metodologia eta IKT unibertsitateko irakaskuntzan. :: ikasi :: Udako Euskal Unibertsitatea\nAOI (Arazoetan Oinarritutako Ikaskuntza) metodologia eta IKT unibertsitateko irakaskuntzan.\nAmaiera-data: 2011(e)ko irailaren 17a\nOrdutegia: Beste. 9.00-14:00\nEgungo unibertsitateko irakaskuntza IKTek eta berrikuntza pedagogikoak ezaugarritzen duten testuinguru akademiko batean kokatua dago, eta testuinguru horretan, AOI [ Arazoetan Oinarritutako Ikaskuntza ] metodologiak egungo unibertsitateen eredu pedagogikoen helburuei bete-betean erantzuten die. AOI+IKT formula da, beraz, landuko duguna, metodologia konkretu bat egungo testuinguruan kokatzeko ahaleginean. Ikastaroa teoriko-praktikoa eta semi-presentziala izango da. Saio presentzialetan teoria eta praktika uztartuko dira. Ikastaroaren azken fasean, berriz, praktika ikasgelatik kanpo egingo da. Horretan laguntzeko, bi asteko on line tutoretza eskainiko da. Azkenik, egindako lanen aurkezpenekin ikastaroa itxiko da.\nAOI metodologia: autonomian eta lankidetzan oinarritutako zazpi urratsetako ikaskuntza.\nPraktika: Nola bideratu ikasgai bat edo unitate didaktiko bat AOI+IKT formulara.\nAurrez aurreko saioetan: Sarrera unean, tailer teoriko-praktikoak egingo dira. Horietan, azalpen teorikoak izango dira eta horren ulermena eta aplikazioa ikusteko, jarduera praktikoak burutuko dira, alegia, egiten ikasteko metodoa erabiliko da. Jarduera horietan, ikasleek taldean zein modu autonomoan aritu beharko dute, horiek baitira metodologia horretako bi konpromiso nagusiak.\nAurrez aurreko saioak: uztailaren 18an, 20an eta irailaren 17an.\nMetodologiaren urratsak ezagutzen eta ulertzen goazen heinean, garapen eta hausnarketa unean hain zuzen ere, IKTen erabilera txertatzeko tailer praktikoak burutuko dira, bertan, erabilera egokiak landuko dira. Beraz, aurrez aurreko saioetan, AOI metodologiaz, IKTen rol hezitzaileaz eta bi hauen uztarketa praktikoaz arituko gara.\nOndoren, aurrez aurreko saioetan ikasitakoarekin ekoizpen unera igaroko gara. Ikasleek, banaka edo taldeka, unitate didaktiko edo irakasgai bat aukeratu eta AOI+IKT formula aplikatu beharko dute. Azken ekoizpena gidatzeko eta orientatzeko on-lineko tutoretzak egingo dira eta egindako lanen aurkezpenekin ikastaroa bukatutzat emango da.\nOn-lineko tutoretza epeak: uztailaren 20tik 22ra eta irailaren 5etik 15era (uztailaren 23tik irailaren 4ra, plataforma irekita egongo da baina ez da tutoretzarik egingo)\nIkastaroa on line da baina hiru aurrez aurreko saio ditu, hau da ikastaroaren egutegia:\nuztailak 18: 1. aurrez aurreko saioa\nuztailak 20: 2. aurrez aurreko saioa\nuztailak 20-22: on line tutoretza\nuztailak 23-irailak 4: oporrak\nirailak 5-15: on line tutoretza\nirailak 17: 3. aurrez aurreko saioa\nEibar, udako ikastaro, berrikuntza pedagogikoa, unitate didaktikoa


Garaia da - Ereiten\ntradizionalean udalaren ardura zen auzokoen oinarrizko bazka bermatzea.\nHerriko ostatua ondo eta kalitatez hornituz; laboreen prezioa\nmurriztuz; salmentetan erabiltzen neurtzeko gailuak kontrolatuz…\nGorputzaren bazka ez ezik, izpirituarena ere zaintzen zuen udalak. Esate\nbaterako, apaizak hautatzen zituen eta elizaren lanak eta mantenimendua\nbere gain hartzen zituen. Izan ere, gure egungo hizkeran, udal\n“azpiegiura” zen hura ere.\nbaina, ez zegoen beti berrikuntzarekin borrokan. Tira, bai, gehienetan.\nBaina tarteka biak uztartzeko aukera zegoen. Hala gertatu zen orain\ndela 120 urte Asteasun. Eliza oso egoera kaxkarrean zegoen; udalak hura\nzaharberritzea erabaki zuen, istripurako arriskua oso nabaria baitzen.\nHoriek horrela, lanak abiatzear zirela 1896ko maiatzean, alkateak\nordulari berria eta modernoa jartzea proposatu zion udalbatzari.\nProiektu asko omen zeuden mahai gainean herrian, baina jada\nkomunitatearen bizitza ez omen zen eskilen soinuan mugitzen,\nordulariaren erritmoan baizik. Hala zioen alkateak: El Señor\nPresidente manifestó que según noticias iban a dar principio en breve\nlas obras de reedificación de la torre de la iglesia, y que hallándose,\ncomo es notorio, en muy mal estado el reloj de la misma, sometía a la\ndeliberación de sus compañeros el punto de si se debía acordar la\nadquisición de uno nuevo provisto de esfera y aunque son muchos los\nproyectos que el Ayuntamiento desea poner en ejecución en el próximo\nejercicio, animados todos por los mejores deseos para llevar a cabo\nobra tan conveniente para el vecindario, se acordó autorizar al mismo\nSeñor Alcalde para hacer las gestiones convenientes para su adquisición.\nInazio Zubillaga erlojugilearen eskaintza onartu zuten. Ordulariaren\nizaera modernoa beste behin ere uzten dute agerian: Reloj con 8 días\nde cuerda, horas con repetición y con cuartos de hora y toda la\nmaquinaria de bronce, cuerdas metálicas, todo ajustado o arreglado al\nestilo de los últimos adelantos y con dos esferas. En 5000 reales.\nAre, soldata ez ezik, lana egin bitarteko mantenua ere udalaren kargu dela zehazten da tratuaren baldintzetan: Advirtiendo\nque las pesas y mi manutención del tiempo de colocación de dicho reloj\nserán a cuenta de ese municipio y todo lo demás así como transporte irá a\nmi cuenta. Tratuan beste elementu bat sartu zuten: ordulari zaharra,\nhain zuzen ere. Nonbait, Zubillagak haren piezak berriz erabiltzeko edo\ngailua bera konpontzeko interesa zuen. Horrela, Referente al nuevo reloj\nparroquial de esa (Villa) y sus condiciones, debo manifestarle a Usted y\nal Ayuntamiento de su digna presidencia que me comprometo a hacer y a\ninstalar el nuevo reloj parroquial de esa bajo las condiciones ajustadas\npor esa corporación y por la suma de 1000 pesetas y el reloj viejo.\nAzkenik, lanak amaitu, erlojua elizan paratu eta funtzionamendua konprobatu egin zuen udalak berak, 1897ko urtarrilean: Y\nexaminado dicho reloj después de su instalación por un inteligente\ndeclaró que el Ayuntamiento había hecho una excelente adquisición y en\nurtean behin laguntza eskatzen duen laguna dugu ordularia. Izan ere,\nberriz ere matxuratuta dago. Hau konpontzeko auzolana da aukerarik\nonena. Denona baita erlojua; ondarea. Etorkizuna eta iragana batzen duen\npieza da, zalantzarik gabe, denboraren tik-tak.


ASTEAZKENETAN ZINEMARA: ILUSIOA BERPIZTUKO DU? | Kulturaldia.com - Donostia culture & fun magazine\nASTEAZKENETAN ZINEMARA: ILUSIOA BERPIZTUKO DU?\nIñaki Ortiz @iortizgascon · 21/01/2014\nAsteazkenetan Zinemara delako ekimena abian da. SADE zinemek (BEZA beregain hartzen dutenek) 3,70 eurotan salduko dituzte sarrerak asteazkenero, eta gainerakoek 3,90 eurotan. Txalogarria da ekimena, baina ez dakit honek zinemara joateko ilusioa berpiztuko ote duen.\nAnekdota batekin hasiko naiz. Donostian, eguzkia ezkutatu eta ordu batzuetara gertatu da ondorengoa: Atari tabernako barran, zinemak bizi duen egoerari buruz ari da solasean bikote gazte bat. Hasieran, badirudi solasak ez duela inolako helbururik, denbora pasatzearren ari dira honi buruz hizketan. Baina gutxinaka eta nahigabe, solasa indarra hartuz doa. Zinema bitxia da, dio gizonak zinemak berak garai hobeak bizi izan dituela gogoratuz; azken urteetan sarreren prezioa IPC-a baina bi aldiz gehiago igo dela ere, aipatu dio bikoteari. Nonbait irakurri omen du. Gauzak horrela, nola joango gara zinera? Solasari etena emanez, “gin tonic”-a eskatu dio tabernariari. Kopa horren prezioari buruz, ziur aski, ez du inon ezer irakurri. Zerbitzariari ere ez dio prezioaz galdetu. Eta bai, asmatu duzue: zinemako sarrera baina garestiagoa da.\nBeno, aitortzen dut, aurreko anekdota fikzioa da. Baina ez da gezurra. Orain, beste anekdota bati ekingo diot, eta oraingoa bai, uste dut egiazkoa dela. Pentsamendu laterala azaltzeko klasiko bat da. New Yorkeko etxe orratz batean lan egiten zuten langileak igogailuaren moteltasunaz kexatzen ziren. Igogailuak azkarrago batzuekin ordezkatzeko aukera garestiegia zen eta beraz, psikologo bati igogailuetan ispiluak jartzea bururatu zitzaion, jendea entretenitu zedin. Burutazio honek funtzionatu zuen, izan ere, benetako arazoa konpondu zuen: jendea aspertu egiten da igogailuetan. Anekdota honekin bat egiten duen egoera bizi dugu egun: zinema garestia denaren ideia eta sarreren prezioa merketu beharko zenaren ustea zabalduegia dago. Zinemaren industriak eman dio erantzuna arazoari: sarreren prezioa jaistea (igogailu azkarragoak).\nEz dakit erantzuna errentagarria izango ote den. Momentuz, ekimena martxan jarri zen lehen asteazkeneko zifrak onak dira: saldutako sarreren zenbakia %136 egin du gora aurreko asteazkenekin alderatuta, eta honek bildutako dirua %65 egn du gora. Hala ere, zifra hauek esanguratsuagoak izango dira epe luzera. Ez dakigu ekimen hau hurrengo asteazkenetan ere mantenduko den, ezta zein eragin izango duen honek asteko beste egunetan ere. Ezin asko jakin oraindik. Errentagarria izan dadin espero dut, baina aurreko asteazkeneko zifrak mantentzea zaila izango da. Gogoan dut Ricardo Aldarondok zinemaren festari buruz idatzitako artikulu bat.\nHala ere, ekimen honek gehiago balio izango du, nire ustez, zinemak benetan duen arazoa konpontzeko: zinemara joateko ilusioa berpiztea (jendea ez dadin igogailuetan aspertu). Ekimen honek ikusle berriak gerturatzeko, eta jada bezero zirenak pozik mantentzeko balio badu, ongi etorria izan dadila. Baliteke modu honetan zinema aretoak gaztez betetzea, eta hala, gazteek pantaila handiak eskaintzen dituen abantailak gozatzeko aukera izango dute. Bikaina litzateke hori. Baina ezkorra naiz. Usurbil eta Iruneko Cinebox-ek astelehenero 4 eurotan eskaintzen dituzte sarrerak. Hau da, asteazkenetako ekimen “berri” honek eskaintzen duena, eskaintzen dute hauek astelehenetan. Hala ere, Cinebox katea galera handiak pairatzen ari da. Izan ere, zinema areto hauek ez dira inoiz bete izan astelehenetan. Antiguo Berri-ko zinemetara ere 5,50 euroren truke joateko aukera dago astelehenetik ostiralera. Bonoak ere eskaintzen ditu, puntu bidezko txartelak… Deskontuak jada existitzen dira. Lortu beharrekoa beraz, ez dira eskaintza gehiago. Zinemara joateko plana interesgarri delako kontzientzia piztea da lortu behar dena.\nBaina ez gaizki ulertu nire hitzak, hartutako neurriak egokiak iruditzen zaizkit. Hasteko, zinema eta distribuidorak bat egin, eta irtenbidea aurkitzeko bideari ekin diote. Saiatzen ari dira. Bestalde, ikuslearentzat opari bikaina dela iruditzen zait, beherapenak beti dira ongi etorriak. Baina hala ere, Truebako Ostegunak bezalako ekimenak dira gehien interesatzen zaizkidanak. Izan ere, zinemazaleen komunitatea sortu, mantendu, ilusioa piztu eta sare sozialetan oihartzuna izatea lortzen dute halakoek. Zinemak hemen bizi duen egoera beste hirietakoa baina hobea dela pentsatzeko gakoa Zinemaldia dela uste dut. Ohitura bat beharrezkoa da. Eta aldi berean, beharrezkoa da nerabezaroei zuzendutako ekimen bat -sentitzen dut, baina ez dakit zein-. Aretoek eskainitako filmak ere kalitate onekoak izan daitezen ere, ezinbestekoa da, eta hau, ez dute zinema guztiek betetzen.


Música para Ver » Musika instrumentuen bilduma\nMusika instrumentuen bilduma\nMusika-tresnen bilduma hau 1980ko hamarkadan hasi ginen sortzen. Musika-taldeetan jotzen genuenez eta musika maite genuenez, musika-tresnak jasotzeko ohitura genuen. Hasiera batean kapritxo bat besterik ez zena musika-tresna sorta zabal eta ugaria bihurtu zen pixkanaka, eta, hala, lehen erakusketa bat antolatu genuen Hondarribian, 200 musika-tresnarekin. Geroago ere erabiliko genuen izena jarri genion erakusketa hari:\n“IKUSTEKO MUSIKA. Munduko musika-tresnak”.\nIzen hori -Ikusteko musika- erakusketak egiteko erregistratuta daukagu.\nHasiera harez geroztik organologian sakontzen joan gara eta bost kontinenteetako etnia ugariren berri izateko eta haien ezaugarriak —erritoak, ohiturak, sinesmenak...— ezagutzeko aukera izan dugu.\nGaur egun, 4.000tik gora musika-tresna dauzkagu bilduman, eta haietako askok balio izugarria dute ikuspegi etnomusikologiko eta artistikotik.\nGure bildumaren barruan alderdi hauez arduratzen gara: musika-tresnak biltzeaz, sailkatzeaz, kontserbatzeaz eta erakusteaz.\nGai honetako zenbait adituk diotenari jaramon eginez, Europako bilduma pribaturik onenetakoadugu, eta iritzi berekoak dira, halaber, hainbat etnomusikologo, musika-tresnen museoetako kontserbatzaile, musikologiako aditu, katedradun eta abar.\nErakusketak antolatu ditugu Espainiako eta Frantziako zenbait herritan. Horietatik bi nabarmentzen dira bereziki: 1992an Leongo “Gizakiaren Adinak” erakusketaren barruan musikaren alorrean antolatutakoa eta Caixanovak Galizian antolatutako erakusketa ibiltaria. Erakusketa bakoitzak bi urte eta erdiko iraupena izan zuen eta 350 musika-tresna erakutsi ziren, batez beste.


Eneko Aizpuruak irabazi du Tene Mujika beka | Kultura | Berria\nEneko Aizpuruak irabazi du Tene Mujika beka\nBidasoa ibaian gora egindako bidaia baten harira, memoria kolektiboan «lekua duten edo izan behar luketen» hainbat istorio bilduko ditu\nEneko Aizpuruarentzat (Lazkao, Gipuzkoa, 1976) izango da 2019ko Tene Mujika beka. Euskal Herriko historia hurbilaz idazteko proiektuak saritzen ditu Debako Udalak eta Elkar argitaletxeak ematen duten laguntza horrek, eta Bidasoa ibaiaren bueltan gertatu diren eta memoria kolektiboan «lekua duten edo izan behar luketen» hainbat istorio kontatzeko proiektua aurkeztu du Aizpuruak. Idurre Eskisabelek, Imanol Muruak eta Aitor Zuberogoitiak osatu dute epaimahaia. Urtebete izango du Aizpuruak lanerako.\n«Bidasoa pasabide naturala da, baina baita bi estatu bereizten dituen muga ere, eta horrek esanahi berezia eman dio historian zehar, era askotako gertakarien lekuko eta kokaleku bihurtu baita», kontatu du idazleak. Horietako hainbat gogoratuko ditu, oinez hainbat egunez egindako ibilbidean barrena; besteak beste, hauek: Guardia Zibilak Intxaurrondoko kuartelean heriotzaraino torturaturiko Mikel Zabalzaren gorpua Endarlatsan agertu zenekoa; handik zenbait urtera ETAk paraje berean Eduardo Lopez polizia bonba batez hil zuenekoa; Frankismo garaian muga igarotzeko ahaleginean uretan itota hil omen ziren ehunka portugaldarren kasua; Pio Barojak eta Aitzolek 36ko Gerraren hasieran Beratik Lesakara bidean topo egin zutenekoa eta abar.\nOrain artekoa, beltzean\nOrain arte hiru nobela kaleratu ditu Aizpuruak, genero beltzekoak: Errauts (2011), Herensuge gorriaren urtea (2013) eta Lehertu da festa (2016). Itzulpen lanak eta bidaia erreportajeak ere baditu.


Aittolako eta Elosuko Otaba jaiak, ate-joka - Azkoitia - Maxixatzen.eus\nAittolako eta Elosuko Otaba jaiak, ate-joka\nMaxixatzen.eus 2019-06-17 10:20\nAittolan iaz egindako erromeria. (Argazkia: Ibon Errazu)\nElosu eta Aittola auzoetan Otaba jaiak ospatuko dituzte datorren asteburuan. Zapatutik astelehenera bitartean hamaika ekintza izango dira Elosun, eta taberna zerbitzua ere eskainiko da jaietan. Aittolan, berriz, igandean ospatuko dituzte jaiak. Hona hemen bi festetako egitarauak:\nEkainaren 22an, zapatuan, goizeko 09:00etan emango diete hasiera jaiei Elosun, kanpai hotsek lagunduta, auzotarrek botako duten txupinazoarekin. Ondoren, 09:30etik 14:00etara bitartean, Elosuko Urola Hegiko erroten ibilaldia egingo dute, eta errotazar, errotabarri eta troskazulo bisitatuko dituzte. Ibilaldiaren ostean herri bazkaria egingo dute, eta 16:30ean mus txapelketa jokatuko dute. 20:30ean bertso afaria izango da Aratz Igartzabal eta Iker Zubeldia bertsolariekin batera. Honako menu hau eskainiko dute afaltzeko: zizka mizkak, entsalada, arkumea burruntzian eta postrea, 28 euroren truke. Afarirako eta bazkarirako izena eman beharko da 688 920 086 telefonora deituta. Afal osteko giroa alaitzen Lutxurdio eta Aitziber trikitilariak ariko dira.\nIgandean, erretiratuen eguna ospatuko dute Elosun. 12:00etan, pilota partidak jokatuko dituzte auzoko pilotalekuan. 13:00etan, meza nagusia egingo dute elizan, eta gero, 14:30ean, erretiratuen bazkaria egingo dute Elurmendi elkartean. 18:00etan, penthlatoia proba izango da auzoko plazan. Aratz Mugerza eta Luis Txapartegi nor gehiago ariko dira; hauek izango dira egin beharreko lanak: zortzi arrobako harriari hamar jasoaldi, aizkoraz sei kanaerdiko ebaki, 50 kg-ko txingekin lau plaza, km bat korrika eta 400kg-ko harriarekin bi plaza gizon proban. Ondoren, erromeria izango da Lutxurdio eta Ansorregi trikitilariekin eta 22:00etan San Joan sua piztuko dute plazan.\nAstelehena izango da Otaba jaietako azken eguna, eta Otaba Txiki eguna ospatuko dute. 12:00etan, auzoan hildakoen aldeko meza izango da lehenik. 13:00etan, Piskolabitx jolasa egingo dute, eta 15:00etan auzo bazkaria. 17:30ean, umeentzat, gazteentzat eta helduentzat antolatutako jolasak izango dira. 19:00etan, Laja II.a eta Lutxurdio trikitilariekin triki potea egingo dute, eta 21:00etan denak afaltzera joango dira. Afalostean erromeria izango da trikitilariek lagunduta. Jaiak gauerdian agurtuko dituzte Elosun.\nAittolan, berriz, igandean ospatuko dituzte jaiak. 12:30ean, meza egingo dute gurutzean. Ondoren, pintxoak, Amets Arzallus eta Maialen Lujanbio bertsolarien saioa egingo dute, eta gero, Izer eta Alabier trikitilariek alaituko dute auzoa. 14:00etan, bazkaria Attola Zarren eta ondoren, bertso saioa eta erromeria egingo dituzte berriz trikitilariekin, 21:00etara arte.


4.0 elikagaigintzaren esparrua ekonomia zirkularrerantz. | Elikagaigintzako Hondakin-Uren Tratamendua: aukera berriak\nEkonomia zirkularra eredu ekonomiko berri bat da. Prozesuen, produktuen eta zerbitzuen ingurumen-inpaktua haien bizitza osoa kontuan hartuta minimizatzean datza. Horretarako, zenbait teknika erabiltzen dira: ekodiseinua (produktuak iraunkorragoak izateko), hondakinen birziklapena, birmanufaktura, konponketa, berrerabilera eta balioa ematea. Ekonomia zirkularrak sektore ekonomiko guztiei eragiten die, bistan denez. Baita elikagaigintzari ere. Horrenbestez, gero eta baliabide gutxiago dituen eta gero eta ingurumen-kontzientzia handiagoa duen mundu batean lehiakorra izaten jarraitzeko, eredu ekonomiko berri honen printzipioak bete beharra dago.\nAcliman baditugu elikagaigintzako ekonomia zirkularraren adibide interesgarriak.\nHizlaria: Kristina Apiñaniz\nIndustria Ingeniaria, Mekanikan espezializatua (Industri Ingeniarien Bilboko Goi Eskola Teknikoa, EHU).\nACLIMAren (Euskadiko Ingurumen Industrien Cluster Elkartea) zuzendari nagusia.\nIbilbide profesionalaren zati handi bat hondakinekin eta energiaren sorkuntzarekin lotutako merkatu berriak bilatzen eman du.\nLan-esperientzia zabala du industriaren alorrean, bai Espainian, bai nazioartean, lanpostu teknikoetan eta zuzendaritzakoetan, Guascor taldeko eta Ingeteam Power Technologyko ingurumenaren eta energia berriztagarrien sektoreko zenbait negozio-alorretan.\nAdministrazio-kontseiluetan eta foro espezializatuetan ordezkari gisa ere aritu da, esperientzia frogatua du erakunde eta administrazio publikoekiko harremanetan, eta hizlari gisa parte hartu du energia berriztagarriei eta ingurumenari buruzko kongresu eta jardunaldietan.\nClusterra kudeatzen ez ezik, ingurumen-sektoreko EAEko enpresen eta erakunde eta administrazio publikoen arteko bitartekaritza-lanetan ere aritzen da, eta orobat bazkideentzat negozio-aukerak bilatzen, baita nazioartean ere.


2018ko urriaren 20a, larunbata | Ordua Euskal Herrian 22:22:49\nBideoak hil omen zuen irratiko izarra: Buggles taldeak 1970eko hamarkadaren amaieran iragarri zuen nolako aldaketa eragin zuten ikus-entzunezkoek ordura arteko musikaren industrian, artean MTV sortu gabea zela. Liburu elektronikoak ere hil behar omen zuen paperezkoa,baina e-book irakurgailuak merkaturatu zirenetik hamar urte pasata, iragarpena ez da bete.\nInstagramen "liburu-pornografia" egiten dute zenbait erabiltzailek, paperezko liburuak objektu atsegin gisa aurkeztuz.\nAEBetan gertatzen denak tendentzia markatzen du kontu hauetan eta, ozeanoaz bestaldera begiratuta, zenbakiek ez diote gezurrik: irakurgailu digitalen salmenta beheraka doa. Iazkoa urte ona izan da joera horren sakontasuna egiaztatzeko, herrialdeko argitaletxeen elkarteak emandako datuen arabera ia %20 jaitsi baitira e-book salmentak –eta paperezko liburuenak berriz, goraka hasi dira ostera–. Garbi samar geratzen ari da 2007an Amazonek Kindle irakurgailua merkaturatu zuenean egindako iragarpenak ez direla bete.\nMarketin dezenterekin, “literaturaren iPod-a” izango zela esanez agertu zen hedabideetan liburu-irakurgailu elektronikoen produktu izar berria, aurreikusiz musika industria goitik behera aldatu zuenaren antzeko fenomeno bat letren esparruarentzat. Garaiak ez ziren txarrak industria horretan errekonbertsio gogor bati ekiteko, gogoratu noiz lehertu zen finantza eta ekonomia krisiaren shock-a eta zer ondorio izan dituzten denon bizitzetan nahasmen momentu horretan zenbaitek estrategikoki hartutako erabakiek. Baina hamar urte geroago, betiko liburuak hor jarraitzen du. Eutsi egin dio. Zergatik?\nDinosauroen patua iragarri zieten duela hamar urte paperezko liburuei. Aurreikuspen horiek ez dira bete eta belaunaldi teknologizatuenak\nLiburu digitalak betiko liburua ordezkatu ez izanaren atzean motibo ugari egon daitezke, baina denetan harrigarrienak belaunaldi baten izena dauka: millennial-ak. 1980 eta 1990eko hamarkadetan jaiotako pertsonak maiz karikaturizatu dituzte hedabideetan hiper-teknologizatutako estralurtarrak balira bezala, adinez zaharragoak direnen aldean ohitura oso diferenteak dauzkatela nabarmenduz: sare sozialen erabiltzaile konpultsiboak, hamar segundo baino gehiagoz zerbaiti arreta eskaintzeko gaitasunik gabeak, berehalako estimulua besterik bilatzen ez dutenak… Diskurtso mediatikoaren atzean dagoen errealitateak, ordea, beti dauzka tolesdura gehiago: Naomi S. Baron linguistika irakasleak ikerketa egin zuen bi euskarriek gazteen artean zuten harrerari buruz AEBetako, Eslovakiako, Japoniako eta Alemaniako unibertsitate-ikasleak inkestatuz. 2016an argitaratu ziren ikerketaren emaitzak eta ez zuten erdibideko interpretaziorako aukera handirik ematen: %92 paperaren alde agertu zen.\nBaronek The New Republic hedabideari azaldu zionez, ikasleek papera nahiago dute irakurtzeko, distrakziorik ez daukalako –eta euskarri digitalek berriz, bai–: ikasten ari bazara, paperezko liburu baten aurrean errazago kontzentratzen zara. Betiko liburuaren aldeko bigarren argudio nagusia fisikoa da: pantailarekin begia nekatu egiten da eta buruko mina eragiten du denbora askoan aurrean edukiz gero –eta irakurri behar baduzu, ordu batzuk pasa beharko dituzu, ezta?–.\nLiburu-pornografia: ukitu, usaindu, erakutsi\nIkerketak emandako emaitzen artean badira datu bitxiak ere, adibidez, ikasle eslovakiarren %10ek erantzun zuen paperezko liburuen usaina gustatzen zitzaiola. “Osagai fisiko, ukigarri, kinestetiko bat dago irakurtzean”, esplikatu zuen Baronek aipatutako elkarrizketan. Unibertsitate irakasle gisa, kezkatuta agertu zen: “Ez gara entzuten ari”, esan zuen, “ez gara arduratu gure ikasleei galdetzeaz zer pentsatzen duten”.\nEzta zer egiten duten ere, gazte irakurleen sare sozialetan sartuta sorpresa batzuk hartzen baititu aurreiritziz betetako zaharrunoak. Haietako askok paperaren estetika aldarrikatzen dute; nolabait, liburu-pornografia ekoizten dute sare sozialetan. Adibidez Instagram-en –zeinaren funtzio nagusia den erabiltzaileen bizimodua zoragarria dela iradokitzen duten argazkiak lagunekin konpartitzea–, #bookstagram traolan hamasei milioi argazki daude etiketatuta. Gehienetan liburuak agertzen dira, maiz kafe bat edo infusio bat ondoan dutela, nobela bat edo poema liburu bat ikusteko atsegina den gauza gisa aurkeztuz. Ongizatearekin eta patxadarekin lotzen da, sentimendu goxoak eragiten dituen zerbait da. Eta hori paperarekin lotuta dago, puskaz zailagoa baita gauza bera iradokitzea irakurgailu elektroniko hotz batekin.\nLiburu analogikoei dinosauroen patua opa zieten iragarpen katastrofisten aurrean, azken hamarkadan paperak berriz ere balioa hartu duela dirudi; eta beste zerbait esaten hasi da produktu bezala, haren inguruan nagusitzen hasi zen diskurtsoari –“modernitate digitaletik kanpo geratu den euskarri kultural bakarra”– pixkanaka gaina hartuz: krisi betean eta irakurgailu elektronikoen mehatxupean, argitaletxeek asmatu dute liburuak detaile gehiagorekin publikatzen, edukia bezainbeste zaintzen objektua bera.\nAkaso hor egon daiteke paperaren erresistentzia espartarraren gakoetako bat: guztiok interneten saltsan hasi aurretik liburu baten balio nagusia zen barruan kontatzen zuena, irakurzaletasunagatik erosten ziren. Baliteke gaur egungo erosle askok edukia bezainbeste baloratzea argitalpenaren kolorea, ukitua, azalean erabilitako tipografia, labur, diseinu osoa; eta, inkontzienteki bada ere, liburu horri sareetan atera diezaioketen etekin birala.\nHorrela esplikatuta jarrera nahiko friboloa dirudi, baina ez da ahaztu behar Pierre Bourdieuk La Distinction-en esplikatzen zuen logika soziala: eremu batean errekonozimendua lortzeko besteengandik desberdintzera jotzen du norbanakoak, baina baztertua izatera iritsi gabe. Moda bat jarraitu, zenbait ukitu pertsonalekin. Betiko liburuz betetako apalategien kolore-ugaritasunak badauka funtzio hori betetzeko lehian zer irabazi, seriean ekoiztutako pantailen aurrean.\nKanal honetan artxibatua: Liburu digitalen arorantz?


Play jokoa Barbie Goes Ice Skating Online:\nZure lagun zahar neskalaguna Barbie bere eskua saiatu patinaje asmoz. Berak eta bere ikaskide erreal guztiak oso ona. Dena da, beraz, cool, nahiz eta parte hartu ahal izateko figura skating in lehiaketetan erabaki zuen. Dakizuenez ekitaldiak, hala nola duten mozorro berezi bat behar. Eder, distiratsua, distiratsua, eta horietako batean bere gelan ederragoa itxura izango palo hori bere aukeratu duzun behar da, zalantzarik gabe, egingo zuen irabaztea edozein aurkari. Beraz, saiatu bere neska lortzeko eta gehienetan bakarrik bere ederra egiteko! Zorte ona, ikusle eta epaile guztien harridurarako aukera izango duzu! . Play jokoa Barbie Goes Ice Skating konektatuta.\nTekniko jokoa Barbie Goes Ice Skating ezaugarri\nGame Barbie Goes Ice Skating gehitu: 13.03.2014\nJokoa jokatzen: 8020 aldiz\nGame Rating: 4.58 errondan 5 (283 kalkuluen arabera,)\nBezalako jokoa Barbie Goes Ice Skating Jokoak\nDeskarga jokoa Barbie Goes Ice Skating\nEmbed Joko Barbie Goes Ice Skating zure web orrian:\nJokoaren txertatu Barbie Goes Ice Skating zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Barbie Goes Ice Skating, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Barbie Goes Ice Skating-rekin, baita ere, jokoa jokatu zen:


Jaurlaritzak Madrilek finkatzen duen enplegu publikoaren politika txintxo inposatzen jarraituko duela berretsi du berriro | LAB SINDIKATUA\nZerbitzu Publikoak Enplegu Publikoa Jaurlaritzak Madrilek finkatzen duen enplegu publikoaren politika txintxo inposatzen jarraituko duela berretsi...\nJaurlaritzak Madrilek finkatzen duen enplegu publikoaren politika txintxo inposatzen jarraituko duela berretsi du berriro\nEusko Jaurlaritzak enplegu publikoa egonkortzeko Legebiltzarreko proposamenari buruzko iritzia eman du, hauteskunde kanpainarekin kointzidituz. Madrilek ezarritako enplegu publikoaren politiken “kudeatzaile onaren” irudia promozionatzeko aukera ez du galdu EAJk.\nEH Bilduk Gasteizko Legebiltzarrean aurkeztu duen «Enplegu Publikoa Egonkortzeko» lege proposamenak igaro behar dituen izapideetako bat da, hain justu, Jaurlaritzak proposamenari buruzko jarrera adieraztea. Bi arrazoi hauek agertu ditu Urkulluren Gobernuak:\n1.\t“Euskal Enplegu Publikoaren Lege Proiektuan (EEPL) jasota dagoela proposamena, eta zuzenketak egitera muga dadila”. Bada, EEPLak jasotzen duen eredu merkantilista, indibidualista, pribatizatzailea, behin-behinekotasunean oinarrituta, lanbide karrera arbitrarioa, Euskal Herriak behar duenarekiko mugatua… salatu izan du LABek prozesuaren fase guztietan. Jaurlaritza berriro ere «dena ala ezer ez» txantajearekin dator. EEPL proiektu zaharrak ez dio inork erosten Jaurlaritzari, ez sindikaturik, ezta gehiengorik parlamentuan, eta temati dirau EAJ-PSEk. Bere erantzukizun faltagatik, beste inork egin dezakeen edozein proposamen atzera botatzen du sistematikoki.\n2.\t«…eragin negatiboa izan dezakeela zentral sindikalekin hurrengo lan-eskaintza publikoen inguruan egiten ari den negoziazioan»: Urkulluren Gobernuaren ezaugarri nagusia «negoziazio ezarena» izan dela salatzen jarraitzen dugu. Negoziazio Kolektiboa bete beharreko izapide hutsetara mugatzen jarraitzen du, eta «negoziazio» eta «akordioa» terminoak eufemismo bihurtzen dira bere ahoan. Aurreko astean aurkeztutako deialdia inposizio hutsa izan zen, eufemismo horiek apainduta.\nLAB sindikatuak lege propioak behar direla aldarrikatzen du. Lege horiek euskal zerbitzu publikoetan ditugun erronkei erantzuteko tresnak izan behar dute, ez euskal administrazioetan eredu neoliberala ezartzeko. Guretzat momentu honetan berebiziko garrantzia dauka dagoen prekarietate mailarekin amaitzea eta horregatik begi onez ikusten ditugu norabide horretan doazen proposamenak.


Download SharePoint Foundation 2013rako hizkuntza-paketeak from Official Microsoft Download Center\nSharePoint Foundation 2013rako hizkuntza-paketeak\nHizkuntza-paketeek guneak eta gune-bildumak hainbat hizkuntzatan sortzeko aukera ematen dute, SharePoint Foundation 2013ren instalazio bereizien beharrik gabe\nHizkuntza-paketeek guneak eta gune-bildumak hainbat hizkuntzatan sortzeko aukera ematen dute, SharePoint Foundation 2013ren instalazio bereizien beharrik gabe. Zerbitzari berean hainbat hizkuntza-pakete instala daitezke. Hizkuntza-paketea aplikatzean ez da aldatuko instalatutako Microsoft zerbitzari-produktuaren hizkuntza, ezta administrazio-eginbideen hizkuntza ere.\nEz duzu instalatutako hizkuntzaren hizkuntza-paketea deskargatu behar. Hizkuntza-paketeek aplikazioa beste hizkuntza batzuekin bateragarri bihurtzeko balio dute.\nDeskargatu fitxategia. Horretarako sakatu Deskargatu botoia (goian) eta gorde fitxategia disko gogorrean.\nIrakurri Microsofteko softwarearen lizentzia orrian, irakurri baldintzak, hautatu Kontratu honen baldintzak onartzen ditut kontrol-laukia eta, ondoren, sakatu Jarraitu.\nExekutatu berriro SharePoint produktuen eta teknologien konfigurazio-morroia. Horretarako, erabili ezarpen lehenetsiak.\nOharra: hizkuntza-paketea instalatu ondoren, ez baduzu SharePoint produktuen eta teknologien konfigurazio-morroia exekutatzen, hizkuntza-paketea ez da behar bezala instalatuko.\nSakatu Hasi, joan Programa guztiak atalera; bertan, joan Microsoft SharePoint 2013 produktuak atalera, eta, ostean, sakatu SharePoint produktuen eta teknologien konfigurazio-morroia.\nKonfigurazioan zehar zenbait zerbitzu berrabiarazi beharko dituzula jakinarazten dizun elkarrizketa-koadroan, sakatu Bai.\nAldatu zerbitzarien ezarpenak orrian, sakatu Ez deskonektatu zerbitzari hauetatik, eta, ostean, sakatu Hurrengoa.\nErabilerari buruzko informazioa eskuratzeko, bisitatu Instalatu edo desinstalatu SharePoint 2013rako hizkuntza-paketeak gunea.\nHasi menuan, joan Ezarpenak atalera, eta, ostean, sakatu Kontrol-panela.\nInstalatutako programen zerrendan, hautatu Kendu edoGehitu/Kendu. Elkarrizketa-koadro bat agertzen bada, jarraitu programa kentzeko argibideak.


BERRIAK / Mikroenpresak eta Merkataritza - Leartibai Newsletter\nBERRIAK / Mikroenpresak eta Merkataritza\nLea-Artibaiko XI. Erakusleiho Lehiaketa\nBeste behin ere, Lea-Artibaiko Erakusleiho Lehiaketa antolatu du Leartibai Garapen Agentziak, eskualdeko merkatari elkarteekin elkarlanean. Aurtengoa hamaikagarren edizioa izan da.\nParte hartu duten dendentzako erakusketa aldia urriaren 28tik azaroaren 4ra bitartekoa izan da. Bertan, eskualdeko 14 saltokik hartu dute parte. Erakusleihoak atontzeko gaia “Gaua eta arimak” izan da.\nEskualdeko erakusleiho onenaren lehenengo saria, epaimahaiak aukeratua, Lorak Esther Ondarroako dendak irabazi du, Mexikar Gaua irudikatuz. Bigarren saria, sare sozialetan egindako bozketa baten bidez hautatua, Duomo Ondarroako saltokiak eraman du. Eta azkenik, sormen sarian berdinketa tekniko bat gertatu da Lekeitioko Danontzat eta Markina-Xemeingo Casa Peparen artean. Irabazleek ondorengo sariak jasoko dituzte: 300€ erakusleiho onenak eta 200€ bigarrenak. Sormen sariaren kasuan, aldiz, 150€ jasoko ditu irabazle bakoitzak. Gainera, bigarren saria aukeratzeko parte hartu duten herritarren artean 50€ko balioa duten bonu bi zozkatu dira, denda parte-hartzaileetan gastatu ahal izango direnak. Irabazleak Olatz Mugica eta Eneritz Iriondo izan dira.\nEgitasmoaren helburua erakusleihoek merkataritzan duten garrantzia azpimarratzea zein saltokien ikusgarritasuna handitzea izan da. Horren harira, ondorengo irizpideak balioetsi ditu epaimahaiak: produktua merkaturatzeko egokitasuna eta produktuaren aurkezpena, sormena, argiztapena, berrikuntza, ezarritako gaiaren garapena eta irudi komertziala kontuan hartzea.\nLeartibai Garapen Agentziak eskerrak eman nahi dizkie parte-hartzaile guztiei, eta baita eskualdeko merkatari elkarteei ere: Zatozte Ondarroako Merkatari Elkartea, Kitto Lekeitioko Merkatari Elkartea eta Hemen Be Bai Markina-Xemeingo Merkatari Elkartea.\nFormakuntza saioak merkataritza sektoreari bideratuta\nCustomer Journey jardunaldia: bezeroaren esperientzia diseinatzen ikasi\nLea-Artibaiko Ekintzailearen Eguna ospatuko da ekainaren 7an, Etxebarrian\nLea-Artibaiko Emakume Ekintzaileen III. Topaketa\nEnpresak sortu eta garatzeko laguntzak


Udalak Bengoetxe BHI, Elexalde BHI eta Eguzkibegi Ikastolako ikastetxeekin elkarlanean antolatutako bi lehiaketa dira.\nMarrazketa lehiaketaren kasuan, aurkeztutako lanek, gainera, bigarren hezkuntzako ikasleen artean urtero banatzen den eskola-agendaren azala eta barruko orrialdeak ilustratzeko balioko dute. Guztira 8 sari banatu dira, bat udal-mailako ziklo bakoitzeko irabazle nagusiari, eta sari bat ikastetxe eta ziklo bakoitzeko.\nBestalde, sormena, teknologia berriak eta irakurzaletasuna uztartzen dituen Booktuber lehiaketak, gure udalerrian duela sei urtetik ospatzen denak, kalitate jauzi berri bat izan du sorkuntzetan. Marrazketa lehiaketan bezala, bi sari nagusi banatu dira, eta ikastetxe eta ziklo bakoitzeko beste bat, 8 guztira.\nUdalak eta irakaskuntza zentroek oso positiboki baloratzen dituzte ekimen horiek, eta ikasleek eta irakasleek horiek aurrera eramateko egindako lana eta inplikazioa eskertu eta aitortu dute.


EBko kideak ez datoz bat krisiari aurre egiteko hartu beharreko neurrietan | Politika | Berria\nEBko kideak ez datoz bat krisiari aurre egiteko hartu beharreko neurrietan\nEz dago adostasunik: Italiak uste du Eurotaldeak proposatutako neurriak «epelegiak» direla.\nEmmanue Macron Frantziako presidentea, EBko gainontzeko agintariekin egindako bideokoferentzia bidezko bileran. IAN LANGSDON / EFE Tamaina handiagoan ikusi\n* Indarkeria matxistako salaketak erdira jaitsi dira konfinamendua hasi zenetik.\n* Euskal Herrian 230 hildako eta 5.373 kasu baieztatu dituzte.\n* Epidemia Nafarroan, osasun eremuka.\n* Munduko Merkataritza Erakundeak dio 2008ko krisia baino larriagoa datorrela.\n* Presoen zigorrak egokitzeko aukerak onartu ditu Frantziako Gobernuak, baina euskal presoek ez dituzte baliatzen ahalko.\nMadrilek lizentziarik gabeko enpresa bati erosi zizkion test azkarrak\nEspainian, eguneko albistea gobernuak Txinako enpresa bati erositako test azkar batzuei buruzkoa da. Madrilek 340.000 test erosi zituela iragarri zuen, baina 9.000 soilik iritsi omen dira, eta itzuli egingo omen dituzte. Dirudienez, test horiek ez dira fidagarriak, eta Txinako Gobernuak esan du lizentziarik gabeko enpresa bat dela ekoizten dituena. Twitterren eman dute azalpena.\nRespecto a la información publicada recientemente por algunos medios españoles sobre los test rápidos de #COVID2019 comprados por #España a #China, informamos de lo siguiente �Ñ�\nSei udalerritan, 100 kasu baino gehiago\nAraban, Bizkaian eta Gipuzkoan, sei dira jada 100 kasu baieztatu baino gehiago dituzten udalerriak: Gasteiz (1.116), Bilbo (535), Basauri (166), Getxo (144), Donostia (143) eta Barakaldo (120).\nErtzaintzak sei pertsona atxilotu eta 458 salatu zituen atzo\nEusko Jaurlaritzako Segurtasun saila egunero ari da ematen Ertzaintzak eta Udaltzainek jarritako salaketen inguruko datua. Atzo, sei pertsona atxilotu zituzten, eta 458 salatu konfinamendua ez betetzeagatik.\nNafarroan, 3.624 lan dosier\nNafarroan, atzora arte, 3.624 lan erregulazioko espediente aurkeztu dira, horietako gehienak aldi baterako doierrak dira. Javier Remirez gobernko lehen presidenteordeak adierazi duenez, espedienteen %30 erregistratu dute eta 10.648 langileri eragingo die. Bihar, 13:00etan, bigarren bilera bat izango dute gizarte eragileek gobernuarekin: CEN patronala eta ANEL lan sozietateen elkartea eta ELA, LAB, CCOO eta UGT sindikatuak.\nGreba mugagabea Arabako Aernnovan\nAurreko asteko asteartean itxi zuten Berantevillan dagoen lantegian, langileen protestengatik —langile batzuk gaixo daude COVID-19agatik eta beste batzuk berrogeialdian daude, sindikatuaren arabera—. Baina asteazken honetan berriz zabaldu dute, «ezer gertatuko ez balitz bezala».\nAzken egunetan hainbat osasun langile kexu agertu dira ez dutelako euren babeserako behar adina material. Horri erantzunez, Murgak esan du zuzentzen duen sailaren «erabateko lehentasuna» dela langileak babestuta egotea.\nAtzo, 1.511 froga\nAgerraldia egin du Nekane Murga Eusko Jaurlaritzako Osasun sailburuak. Besteak beste, esan du atzo 1.511 froga egin zituela Osakidetzak, duela hiru egun egin zituztenen bikoitza. Denera, 10.000 baino gehiago egin dituzte. Gainera, Murgak gehitu du atzo 223.640 maskara eta eskularru eman zizkietela udaletxe eta mankomunitateei, eta materiala «etengabe» bidaltzen ari direla zahar etxeetara.\n229 hildako Hego Euskal Herrian\nEspainiako Osasun ministerioaren azken datuen arabera, koronabirusak 229 hildako eragin ditu jada Hego Euskal Herrian, azken zenbaketan baino 41 gehiago. Kutsatutako pertsonen kopuruak ere nabarmen egin du gora azken 24 orduetan: 889 dira berriak, eta, guztira, 5.357 laguni baieztatu diete koronabirusa Hegoaldean. Zainketa intentsiboen unitatean 191 pertsona daude uneotan. Itxaropenerako datua: 656 sendatu dira, atzo baino 167 gehiago.\nHamasei hildako gehiago, Nafarroan\nGobernuak 12:30ean egingo duen irakurketaren zain, albiste txarrak Nafarroatik: 24 orduan, hamasei hildako gehiago daude (49 koronabirusa Euskal Herrira ailegatu zenetik). Era berean, Nafarroan uneotan %17,8 igo dira kasu positiboak (atzotik 214 gehiago alegia). Espainiako Osasun Minsterioaren arabera, larrialdi unitateetan atzo baino hiru gaixo gehiago daude (54, orotara). 35 lagun sendatu dira egunotan, atzo baino hamabi gehiago. Datu guztiok Ministerioak goizean ematen baditu ere, atzo arratsaldean gaurkoturiko datuak dira, baina aurreko 24 orduarekiko aldea egiteko balio dezake.\nMilitarrak Erriberrin eta Tafallan\nEspainiako Armadako militarrak ikusi dira gaur goizean Erriberriko kaleetan (argazkia bertakoa da). Guardia Zibilaren patrolak ere ikusi dira Nafarroa erdialdeko herrian, militarrekin batera. Lekukoek baieztatu dutenez, Tafallan ere ibili dira.\nETB eskolako edukiak ematen hasiko da astelehenetik aurrera; hiru orduko saioak prestatu ditu 09:00etatik 12:00etara, eta ETB3n eta Eitb.eus atarian egongo dira ikusgai. Xehetasun gehiago, hemen.\nHego Euskal Herria apirilaren 12ra arte konfinatuta\nEspainiako Gobernuan aurretik adierazia zuen alarma egoera apirilaren 12ra arte luzatuko dela, baina Kongresuaren baietza behar zuen erabakia berresteko. Atzo egin zuten bilkura, eta aldeko 321 boto lortu zituen Espainiako presidente Pedro Sanchezek. Ez zen aurkako botorik egon, baina bai abstentzioak (28). EH Bilduk, JxCk, ERCk eta CUPek alde ez bozkatzeko hautua egin zuten, beharrezkotzat jotzen dutela ezinbestekoak ez dire jarduera ekonomikoak geratzea. EAJko diputatu Mikel Legardaren ustez, ordea, ez da halako neurririk hartzeko unea.\n472.109 kasu baieztatuta munduan\nMunduan 472.109 COVID-19 kasu atzeman dira, Johns Hopkins unibertsitatearen kalkuluen arabera. Denera 21.308 dira hildakoak. Sendatuak, berriz, 114.870. Txina, Italia eta AEBak dira kutsatu gehien atzeman dituzten herrialdeak. Azken hori pandemiaren epizentro berri izateko bidean doa, egun bakarrean 12.000 kasu baiztatu ostean.\nIazko abenduan lehen kasuak atzeman zituztenetik 67 egun pasa ziren 100.000 kasuetara iristeko. 11 egun geroago 200.000 ziren kutsatuak, eta beste lau egunen ostean, 300.000, BBCren datuen arabera. Asteartean baieztatu ziren 400.000 kasu, hiru egun pasa eta gero. Igoera erritmoa kontuan izanik, gaur baieztatuko litzateke 500.000. kasua.\nBaionako zahar etxean, kasu bat gehiago\nBaionako Haranbillet zahar etxeko bi adineko ospitaleratu zituzten iragan asteburuan, koronabirusarekin kutxatuta. Geroztik, bi osasun langile ere positibo agertu ziren. Asteartean, hirugarren adineko bat ospitaleratu zuten sintomoak zituelako eta testaren emaitzak aste honetan emanen dituzte.\nWashington, AEBetako hiriburua, berrogeialdian dago atzo gauetik, eta hala jarraituko du apirilaren 24ra arte. AEBetako presidente Donald Trump halako neurrien aurka agertu arren, Muriel Bowser alkate demokratak, besteak beste, hostalaritzaren, gimnasioen eta denden itxiera agindu du -eskolak martxoaren 16an itxi zituzten-. Irekita jarraituko dute supermerkatuek, osasun zentroek, haurtzaindegiek, bankuek eta bizikleta dendek, besteak beste.\nTxina, kasu berririk atzeman gabe\nTxinako Gobernuak adierazi du atzo ez zutela kasu berririk atzeman. Atzerritik inportatutako kasuak, ordea, 67 izan ziren, eta denera 541 dira. Txinan zifra orokorrak honakoak dira: 81.285 kasu baieztatuta, 3.287 hildako -sei atzo, denak Hubeien-, eta 74.051 sendatu -401 atzo-. Une honetan, 3.947 lagun daude COVID-19agatik ospitaleratuta, 1.235 larri.\nKoronabirusarekin hildakoak munduan. Italiak eta Espainiak azken egunotan izandako hilkortasun datuak beldurtzekoak dira. https://t.co/Q5f8z1EX4u pic.twitter.com/F6gydIcVZS\n— Idurre (@_idurre_) March 25, 2020\nEuskal Herrian 188 dira hilak\nEuskal Herrian 4.479 gaixok eman dute positibo koronabirusaren proba eginda, administrazioen arabera. 188 hil dira. COVID-19 gaitza izandako 489 pertsonari eman diete alta. Ikusi azken datuak, eguneratuta.\nNafarroan, azken 24 orduetan %18 handitu da COVID-19 gaitza baieztatua dutenen kopurua, 1.197 arte. Bi hildako gehiago daude, eta, ondorioz, 33 lagun zendu dira SARS-CoV-2 koronabirusaren ondorioz: pertsonok 63 urtetik 91 urtera arteko tartea zuten, eta, batez beste, 83 urte.\nEspainiako Osasun Ministerioak emaniko azken datuen arabera, 4.468 kasu atzeman dituzte Hego Euskal Herrian, azken zenbaketan baino 715 gehiago. Horietako 170 zainketa intentsiboetako unitatean daude. Dagoeneko 188 pertsona hil dira, 23 gehiago azken 24 orduetan. Itxaropenerako datua: 489 sendatu dira, atzo baino 34 gehiago.


Oiartzunek eman zion amaiera gorrixen bolada onari | El Diario Vasco\nAzkoitiaOiartzunek eman zion amaiera gorrixen bolada onari\nOiartzunek eman zion amaiera gorrixen bolada onari\nOiartzunek hasi eta berehala hartu zuen aurrea Txerloiako futbol zelaian. / SUDUPE ARGAZKIAK\n3-4 irabazi zion Anaitasunari nahiz eta lan ona egin zuen | Neskek, 3-0 galdu zuten Erandioko Betiko Neskak taldearen aurka\nJOAQUIN SUDUPE AZKOITIA. Martes, 6 noviembre 2018, 00:32\nOiartzunek hasi eta berehala hartu zuen aurrea Txerloiako futbol zelaian eskuin hegaletik lotutako jokaldia ederki amaituta. Anaitasunak bere buruan konfiantza handia duela erakutsi zuen, eta golaren ondoren lan ona egin zuen. Bisitariek utzitako zuloak ondo aurkitu zituzten jokalariek, eta baloia galdutakoan, berriz, Oiartzunen zelaian berreskuratu zuen presio lan ezin hobe baten ondoren.\n19. minutuan iritsi zen banakoa Mikel Arzalluzen golari esker; ondo jarraitu zuen taldeak jokoan eta 31. minutuan bi eta batekoa egin zuen. Handik hamar minutura, berriz, hirugarrena iritsi zen eta atsedenaldira markagailua iraulita eta neurketa ondo bideratuta iritsi ziren.\nOiartzunek presioa indartu zuen, kontzentrazio falta izan zuen taldeak, eta baloi errazak galdu zituen. Atzeko lerroan, arrisku handirik gabeko baloietan sendotasuna falta izan zitzaion Anaitasunari. 62. minutuan, Oiartzunek gola egin zuen penaltitik. Ondorengo minutuak eroak izan ziren eta 65. minutuan, joan-etorri batzuen ondoren, gola egitea lortu zuen Oiartzunek. Hirunakoarekin Anaitasunak lerroak aurreratu zituen; Oiartzun kontraerasora jokatzen hasi zen eta hiru eta laukoa egin zuen 92. minutuan.\nNeskek 3-0 galdu zuten\nNeskek, bere aldetik, 3-0 galdu zuten Erandioko Betiko Neskak taldearen aurka. Lehen zatiaren amaieran eta bigarren zatiko azken ordu laurdenean jaso zituzten golak neskek Erandion.\nAzken asteetako berdinketa katea hautsi zuten, baina ez nahi zuten moduan. Emaitzak erakusten duenaren aldean berdintasun handia izan zen Erandioko San Lorenzo zelaian, baina denboraldiko laugarren porrota jaso zuten. Lehen zatia amaitu aurreko azken jokaldian jaso zuten gola neskek.\nBigarren zatian oldarkorrago agertu zen taldea eta berreskuratutako baloietatik aurkariari min egiten asmatu zuen. Erasoko egoera horiei ez zien probetxurik atera, ordea, eta Erandiok azken minutuetako bi kontraerasotan bi gol egin zituen.


Artista honek izena eta izana ditu. Poesiazko bidaia da, geografikoa. Generoa berrasmatzeari ekin dio Mísiak, ohiko fadoak hartu, poetekin harremanetan jarri eta testu berriak eskatu dizkie, literarioak. Horri biola eta eskuko-soinua erantsi dizkie, bere haurtzaroko fado soinuak, XIX. mende amaierako dantzaldi aristokratikoetako pianoa.\nBBK Noites de Fado zikloa Misiak zabalduko du aurten eta “Delikatessen. Café concertó” bere azken diskoa dakarkigu, labetik atera berria. Hozkailuan ezer ez bazenu jango zenituzkeen delikatessenez betetako diskoa da. 50eko hamarkadako 13 abesti, fadoaren, tangoaren, boletoaren, chanson française eta chachacháren benetako moldaketak. Abesti hauetako askok, gainera, zinearekin zerikusia daukate, zinema kutsua darion diskoa baita\nBenetan lankidetza ikusgarriak dauzka, tartean Iggy Pop handiarekin kantatzen duen abestia, biek manager bera baitute. Iguanarekin batera Philipe Sarderen chanson française bat abesten du, “Bizitzako Gauzak” filmean agertzen zen doinua. Diskoan lankide ditu Ramón Vargas, Dead Combo, Adriana Calcanhotto eta Melech Mechaya ere, klezmer musika judua egiten duen talde portugaldar bitxia.\nEta zuk, zein abesti jango zenuke?


Atzerrira bidaiatzea arazorik gabe! | Consumer\nDokumentazioa egunean izateak, helburuko herrialdeko ohiturak errespetatzeak edo, ezustekoei aurre egiteko, seguru bidaiatzeak bidaia arrakastatsua izatea eragingo du\nBidaiatik irten eta egun batzuk etxetik kanpo pasatzea lasaigarria da, oso plazer gomendagarria. Baina ez jakitea zer eraman behar den, nola portatu edo zein eremutara joatea ez den gomendagarria, arazo bat baino gehiago ekar dezake helmugan. Akatsak saihesteko aholku batzuk ematen badira, atzerriko herrialde bateko egonaldia atseginena izango da. Ondoren, zenbait arazo ez sartzeko funtsezkoak diren arauak (arauzko dokumentazioa eramatea edo haien legeak ezagutzea) desgranatzen dira.\nEspainiarrek atzerrira egindako bidaiak handitu egin ziren, eta, 2014an, gure mugetatik kanpo 11,78 milioi joan-etorri egin ziren, Familur inkesta ofizialaren arabera. Turismo-irteera amesgaizto bihur ez dadin, gomendio hauek bete daitezke, batzuk Europako Batzordeak edo Atzerri Arazoetako eta Lankidetzako Ministerioak emandakoak.\n1. Atzerrira bidaiatu aurretik informatzea\nBeste herrialde batera bidaiatu aurretik, ahalik eta gehien informatu behar da. Gidak kontsultatzeaz eta lekua ondo ezagutzen saiatzeaz gain, bidaia-gomendioak irakurtzea eta kontuan hartzea komeni da, Kanpo Arazoetako eta Lankidetzarako Ministerioak ematen duen informazio eguneratua. Herrialde bakoitzean sartzeko baldintzak, bidaiatzeko behar diren agiriak eta bisatuak, segurtasun-baldintzak, osasun-egoera, txertoak, dibisak eta intereseko telefono nagusiak daude bertan.\n2. Aurkitzeko moduan egotea\nKomenigarria da senitartekoak edo hurbilekoak gaua egiten duten hotelen helbidea eta telefonoa uztea, bidaiaria lokalizatu beharra balute ere.\nHalaber, ez dago bidaiarien erregistroan izena eman beharrik, Espainiako agintariek pertsona aurkitu edo harekin harremanetan jar daitezen larrialdi larria dagoenean (hondamendi naturala, gatazka armatua, etab.).\n3. Beharrezko dokumentazioarekin eta egunarekin bidaiatzea\nEtxetik irten aurretik, zehatz-mehatz jakin behar da zer dokumentazio ofizial beharko den bisitatzen den lekuetan. Europako Batasunean nahikoa da Nortasun Agiri Nazionala, baina bidaia-oinarrizko agiria pasaportea da. Kontuan izan behar da herrialde batzuek bisa eskatzen dutela. Hori lortzeko, Espainian destinoko herrialdearen Kontsuletxeko Kontsuletxera edo Kontsuletxera joan behar da.\nTramite horiek denbora bat eraman dezakete eta dokumentazio osagarria eskatu; horregatik, komeni da aldez aurretik eskatzea.\n4. Zenbat diru eraman daiteke dirutan?\nEuropan bidaiatzeko, diru-muga bat dago, eta dirutan eraman daiteke. Hala adierazten du Europako Batzordeak bere gomendioetan, eta adierazi du kopuruak ezin dituela 10.000 euro gainditu edo berdindu. Gainditzen badu, aduana-agintarien aurrean adierazi behar da.\nIrudia: Julia P\n5. Tokiko legea eta ohiturak errespetatzea\nBidaiari bati errespetua esaten zaio bisitatzen duen lekurantz. Baina ez dago inoiz gogoratzerik ohitura, sinbolo, agintari edo tokiko legeak iraintzea eragin dezakeen ekintzarik egin behar denik. Komeni da jakitea Espainiako legezko ekintzak legez kanpokoak izan daitezkeela, eta, beste herrialde batzuetan, isunak eragin ditzakete, baita kartzela-zigorrak ere. Sentikortasun berezia izan behar da erlijio-sinesmenei dagokienez.\nOso garrantzitsua da kontuan hartzea zenbait lekutan ez dela bereizten drogak eta drogak kontsumitzea, eta delitu horiek betiko kartzela-zigorra edo heriotza-zigorra ekar dezaketela. Gainera, herrialde batzuetan, Espainian legez erabiltzen diren substantzia batzuk hartzen dira droga gisa, baita alkohola edo zenbait sendagai ere. Era berean, delitua izan daiteke ondasun artistiko, historiko edo arkeologikoen trafikoa, bai eta animalia- edo landare-jatorriko produktu batzuk ere; beraz, erosten den guztia legezkoa izan behar da eta esportatzeko baimena izan behar du.\nIrudia: Zatoz hara! Bisita gidatua\n6. Maleta egitean, ez da ahaztu behar osasuna\nLarrialdi bat? Dena aurreikusi behar da! Atzerrira joatean, funtsezkoa da estaldura izatea, eta, ezbeharren bat gertatuz gero, norengana jo behar den jakitea:\nEuropan osasun-laguntza jasotzeko eskubidea dago, baldin eta Europako Osasun Txartela (TSE) eramaten bada, Gizarte Segurantza doan ematen duena. Anbulantzia behar izanez gero, edo suhiltzaileei abisatu, polizia, etab. 112 markatu behar da, doako telefono-zenbaki bat EB osoan.\nBidaian zehar gaixotasun edo istripuren bat gertatuz gero estaldura osoa duen aseguru mediko batekin bidaiatu behar da, medikalizatutako hegazkineko ebakuazioa barne. Ospitalizazioko eta tratamendu medikoko gastuak pazienteak bereganatzen ditu, eta oso altuak izaten dira.\nAlergiarik izanez gero edo medikazioa hartzera behartzen duen beste gaixotasunen bat izanez gero, eskuko bagajean eraman behar da, jatorrizko ontzietan, etiketa ikusgarriekin. Oso komenigarria da medikuaren izena eta datuak eta agindutako dosiei eta tratamenduari buruzko informazio guztia eramatea.\nMedikazioak xiringak baditu, medikuaren txostena eduki behar da, behar hori ziurtatuz. Gainera, Botika eta Osasun Produktuen Espainiako Agentziaren ziurtagiria aurkeztu behar da botika psikotropikoekin edo estupefazienteekin bidaiatuz gero.\n7. Enbaxadara joatea, arazo larriren bat izanez gero\nAtzerriko arazorik ohikoenak dokumentazioa galtzea edo lapurtzea dira, eta hori berriro egin daiteke bulego orduetan, enbaxadetan eta kontsulatuetan.\nArazo larriagoa da atxilotzea. Kasu horretan, berehala eskatu behar zaie tokiko agintariei Espainiako kontsularekin harremanetan jartzeko. Eta hondamendi natural baten edo ekintza bortitz baten biktima izanez gero, Espainiako enbaxadara edo kontsuletxera joan behar da, helmugako tokian edo Kontsular Larrialdi Unitatearekin harremanetan jarri (telefonoa: 913948900, bulego orduetan). Ordutegi horretatik kanpo, Ministeriora dei daiteke 913799700 telefono-zenbakian egoera larrietarako.\natzerriko bidaiak kontsulatu oporrak pasaporte-eu uda


Konfiguratu merkataritza-kontua lineako negozioetarako - bultzatu negozioa\nEtxea Merkatari kontua linean Lineako negozioetarako merkatari kontua\nErabilera gehiago, itzulketa gehiago\nBihur zaitez gure bezero leialak orain\nLineako negozioetarako merkatari kontua\nKuota eta Ordutegia\nLineako negozioetarako merkatari kontua konfiguratu eta ordainketak onartu behar dituzu zure webgunean. ordainketa-gaitasun orokorrak azkarrago, seguruago eta konfiantzaz garatu ditzakezu. Konexio batek ordainketa onartzea 190 herrialdetan, iruzur kudeaketa globala eta askoz gehiago eskaintzen ditu.\nOrdainketa erraza eta azkarra, pertsonalizagarria.\nMerkatariaren kontuaren abantailak: bultzatu negozioa\nMunduko Txikizkako Industriaren erritmo bizkorrarekin bat egiteko, negozio erabakiak azkarrago hartzea segurtasun modu bat bermatzea ezinbestekoa da. PayCEC-ek aukera ematen du:\nEz dira izapide gehiago, ezuste tasak eta PCI betetzeko prozedura nahasiak.\nIngeniaritza Plataformak funtsezko funtzionalitateekin ordainketak onartzen ditu segundo batean.\nMunduko Txikizkako Industriaren erritmo bizkorrarekin bat egiteko, negozio erabakiak azkarragoak izatea segurtasun moduan bermatzea ezinbestekoa da. PayCEC-ek aukera ematen du:


Hey.com e-posta zerbitzu "apurtzailea" Sustatu.eus - Teknologia albisteak\nHey.com e-posta zerbitzu "apurtzailea"\n2020-06-19 : 09:36\nProiektu kudeaketarako Basecamp produktu ezaguna sortu zuen enpresak, e-postaren erabilpena eraldatu eta iraulrzeko produktu bat garatu du, Hey.com izenekoa. Ez da edozeinen esku egongo, urteko kontua 99 dolarretan jarri baitute; eta gainera Applek iOS aplikazioa oztopatu nahi dietela salatu dute. Hala ere, kontzeptu interesgarri batzuk ditu zerbitzu berriak, eta saiatuko gara azaltzen.\nHey com-ek printzipio sinpleekin funtzionatzen du. Outlook, Yahoo Mail edo Gmail guztiz hedatuak hainbat filtrorekin mezuak spam diren edo ez erabakitzen duen bitartean, Hey.com-ek curation pertsonalaren edo aukera pertsonalen bidea hobesten du.\nZenbat bider bidali diogu mezu normal bat, gure kontaktuen artean normal jaso beharko zuen lagun bati, eta esan behar izan diogu gero, "begiratu badaezpada spam karpetan, era hara joan zaizun". Hori gertatzen da, Gmail eta hauek algoritmikoki erabakitzen dutelako zer doan gure Inbox edo sarrera-ontzira, eta iragazpen-prozesu horietan politikak ere eragin izan duela ikusi izan da.\nAzken batean, Gmail-ek egiten du e-postarekin Facebook-ek egiten duena News Feed edo zure orriarekin: erakusten dizkizu berak "ustez zuretzat egokienak" diren mezuak. Hey.com-ek beste hurbilpen bat du: zuk eraikitzen duzu etengabe iragazkia, eta Twitterrek bere hurrenkera kronologikoan bezala, erakusten dizkizu postontzian zure hobespenen araberakoak, ez ustezko adimen artifizial batek erabakitakoa.\nHorretarako prozesuak zembait urrats ditu, baina funtsean, lehen egiteko batean dago gako nagusia, irakurri dugunagatik eta beherago itsatsitako bideoan ikusi dugunagatik:\nBidaltzaile berri baten mezua jasotzen duzun bakoitzean, edozein dela ere, erabakitzen duzu ea baimentzen duzun ala ez. Ezezkoa beto argi bat da (altxatzea erabakitzen duzun arte); baiezkoari emanda, pertsona edo bidaltzaile horrena zuzenean sartuko da zure sarrera-ontzian (Hey-n Imbox deitzen zaio, M batekin, important hitzarekin lotzen baitute... bestela ingeles informatiko arruntean inbox behar luke).\nEz da hori funtzionalitate bakarra, noski, eta hortaz, bideo honek pixkat gehiago erakutsiko dizue:\nProduktuaren lantzamendua, bestalde, polemika batekin ere etorri da: Applek ez dio Hay aplikazioari baimenik eman iOS aplikazioen dendan egoteko, Basecamp-ek ez badu aplikazioaren bidez egindako harpidetza bakoitzaren %30 Applerekin banatzen.\nDavid Heinemeier Basecamp-eko fundatzaileak hari luze batean azaldu du egoera, mafia deituz Apple-ekoei.


Lasterkak dantzaria aurrera begira dagoela alboetara mugituz egiteaz gain, dantzariaren ardatzaren inguruan itzuli eginez dantza daitezke. Lasterka eskuinera egitean, eskuinerantz jiratu behar da eta ezkerrera egitean, ezkerrerantz. Urratsaren gainontzeko mugimendu guztiak lasterka arruntaren berberak dira.\nLauarinean azaltzen den bezala, oso garrantzitsua da lasterka jirakoa zuzen gauzatzeko, urratsaren erdian dagoen oinen gurutzatzea ongi egitea. Eskuinera egindako lasterkan, eskuineko oinarekin egiten den gurpil erdiaren ondoren ezkerreko oinarekin eskuinaren aurretik ongi gurutzatu behar da.\nLasterka jirakoa eskuinera Lasterka jirakoa ezkerrera\nAla karrera senzilloak, nola geiagotuak, eskuiko aldera, eta ezkerrerontz bezala bere bat egiten dirade, gorputzari jira osoa eragiten zaiola, eta obei esaten zaiote karrera jirakoak, zeña idukiko dezuten aurkez, aldairak dantzatzeko irakaste edo instrukzioetan.


Donostiak hiriko estrategia azaldu du Santiago de Chilen, CIDEU Biltzarraren esparruan - Estrategia Donostia\nDonostiak hiriko estrategia azaldu du Santiago de Chilen, CIDEU Biltzarraren esparruan\nDonostiako alkate Eneko Goiak eta Donostiako Estrategia Bulegoko zuzendari-koordinatzaile Kepa Kortak parte hartu zuten Santiago de Chileko Biltzarrean. Goiak hiriak adinekoentzat eta hiri lagunkoia izateko sustatzen dituen inklusio politikak azaldu zituen. Donostiako hiritarren hiru heren adineko pertsonak direla kontutan izanik, proiektu estrategiko garrantzitsua da hau hiriarentzat.\nEneko Goiaren parte-hartzea\nDonostiako alkateak ‘Donostia Lagunkoia’ programaren edukia zerrendatu zuen. Zentzu horretan, hiriak aldatzeak eta egokitzeak ez diola bakarrik hiriaren beraren fisonomiari eragiten azpimarratu zuen. “Izan ere, ohiturak ere aldatu behar dira, gune irisgarriak bilatu behar dira eta hainbat estrategia diseinatu behar dira gure hirietan gero eta pisu gehiago duen sektorea bizitzeko hiri atseginagoa izan dezan” adierazi zuen. Bestalde, Eneko Goiak parte hartu zuen Santiago de Chile, Oaxaca (Mexiko), eta Rosarioko (Argentina) eta Bartzelona hirietako agintariekin mahai inguru batean.\nBestalde, Donostiako Estrategia Bulegoko zuzendari-koordinatzaile Kepa Kortak, proiektuen mahaiean parte hartu zuen, Urumea ibaiaren balio-lanaren estrategia aurkeztuaz. Bere hitzaldian, Tabakalera Kultura Garaikideko Zentroa eta bere inguruan gertatu den eraldaketa eta Txomin-Enea proiektua Urumea ibai-parkea eta inguruneko hiri-eraldaketa izan zituen hizpide.\n"Gune Publiko eta Hiri-Paisaia" lelopean burutu da CIDEU hiri iberoamerikarren sarearen kongresua, 2016an Donostian jaso zuen biltzar hau.\nSantiago de Chile apirilaren 16a eta 19a bitartean burutu denCIDEUren XXIII. Kongresuan lehendakaritza aldatu zen eta kide berri sartu ziren sarera. Orain arte, Donostiako alkate Eneko Goia izan da sarearen presidente, eta kongresuan Felipe Alessandri Santiago de Chileko alkateari pasa zion lehendakaritza. Felipe Alessandrik hurrengo bi urteetan izango da CIDEUren presidente. Era berean, Maravillas Rojo CIDEUren idazkariak kargua utzi zuen eta Bartzelonako zinegotzi Laura Perezek kargua hartu du.\nCIDEU hiri iberoamerikarren sarean 126 hiri daude, hain zuzen ere, 120 milioi biztanle batzen dituzten 126 metropoli. Besteak beste segidako hiriek osatzen dute sarea: Donostia, Bilbo, Gasteiz, Iruñea, Bartzelona, Zaragoza, Buenos Aires, Medellin, Oaxaca, Cuenca, Quito edo Santigo de Chile.\nDonostia, Urumea lurraldea


1938ko maiatzaren 22an Ezkaba mendiko San Cristobal Gotorlekuko 800 presok inguru, Espainia osotik ekarriak, ihes egin zuten Frantziako helmuga zeharkatzen saiatzeko. Denbora luzez Ihesa ilunantzean gelditu zen, ahaideek, ikerlariek eta memoriako elkarteek azaleratu arte. Europako ihesaldi handienetariko bat izan zen. 206 iheslari erailda izan ziren Gotorlekuaren eta mugaren arteko zenbait menditan eta tokitan. Horiez gain, 14 iheslari fusilatu zituzten geroago ihesaldiaren buruzagiak leporatuta.\n2018an ihesaldi horren 80. urtemuga betetzen da eta Nafarroako Gobernuak, bultzatzen ari den memoriako politika publikoen artean, ekarpen esanguratsua egin nahi izan du, gertaera horien oroitzapenerako eta memoria babesteko. Ezkaba Proiektuan gertaera horiek gogoarazten dituzten ekimen batzuk biltzen dira, ikuspuntu bikoitza abiatuta: memoria eta Giza Eskubideak:\nExhumazioak eta ADN Bankua. Ezkaba mendiko San Cristobal presondegitik preso eta iheslarien aurkitze eta identifikazio proiektua, memoriako elkarteekin eta beste erakunde batzuekin batera.\nGR 225: La fuga de Ezkaba- 1938 –Ezkabatik Ihesa. Jovino Fernández-ek San Cristobal Gotorlekutik Urepelera egindako bidea jarraitzen duen mendi ibilbidea.\nGazteendako Auzolandegia: Botilen Hilerria. Nazioarteko Auzolandegia Botilen Hilerria sendotzeko. Horretan presondegian hil ziren preso asko lurperatu zituzten.\nMemoria duten Eskolak. Belaunaldeen arteko transmisioko proiektua, San Cristobal Gotorlekura ikasleen bisitak eginez.\nTejiendo redes. Sareak ehortzen, Nafarroako Gobernuak argitaratutako Amaia Kowasch-en liburua, Ezkabako presoei lagundu zieten que recoge testimonios de las redes de solidaridad de mujeres que ayudaron a los presos de Ezkaba.\nEzkaba, 1938-2018. San Cristobal Gotorlekuari, presoen bizi baldintzei, elkartasun sareei eta 1938ko ihesaldiari buruzko erakusketa.\nErakusketaren datak eta tokiak:\n- Altsasu (2019ko urtarrila)\n- Barañain (2018ko abendua)\n- Antsoain (2018ko azaroa)\n- Zizur (2018ko urria-azaroa)\n- Berriozar (2018ko iraila-urria)\n- Sarriguren (2018ko abuztua-iraila)\n- Iruñeko Planetarioa (2018ko maiatza-ekaina)


"Gaixotasuna eta hondamendiak euria bezala joan eta etorri egiten dira, baina osasuna herri osoa argitzen duen eguzkia bezalakoa da" Afrikako esaera zaharra\nSunu Buga Bugak botikin bat du, eta bertan, goizero, beharra dutenei osasun arreta eskaintzen zaie, eta sortzen diren larrialdiak konpontzen saiatzen gara. Oinarrizko zerbitzu medikua eta erizaintza eskaintzen dira. Egoera zailagoa denean, gaixoa ospitalera bideratzen dugu.\nKasu horietan, ospitalerako bidaia, kontsulta eta sendagaien kostuak ordaintzen ditu elkarteak. Bide batez esanda, Kubak Ganbian duen medikuntza misioarekin zuzenean lan egiten dugu, eta horrek gaixo bakoitzari egokitutako aldez aurretiko hitzordua bermatzen du.\nHasieran, familiek ez zuten ospitalera joan nahi, eurentzako esfortzu ekonomiko eta fisiko handia zelako, eta askotan ezin zituztelako sendagaiak erosi ere egin. Dena dela, azken urteetan gai horri dagokionez jarrera aldaketa ikusi dugu familietan.\nArreta jasoko dutela eta botikak lortuko dituztela jakiteak komunitatearen pentsamoldea aldatu du.\nKomunitatean beharrizanak sortzen dira, eta oinarrizko premia bat osasuna da. Hemen arazo bat da sendagilearengana joatea\nSunura, lehen aldiz, nire begiengatik joan nintzen; tratamendua behar nuen. Bigarren aldian nire gorputza ez zegoen ondo, eta Veronicak, beti egiten duen bezala, medikuari deitu zion eta zita eman zidan\nSunu Buga Bugako botikinagatik ez balitz, askok ezingo genuke ez ospitalera joan ezta botikak ordaindu ere.


500 milioi hitzetako unibertsoa | País Vasco | EL PAÍS\n500 milioi hitzetako unibertsoa\nwww.euskaracorpusa.net webgunean dago XX. mendeko euskararen erakuslehioa jadanik\nHamabost urte eman ditugu XX. Mendeko Euskararen Corpus Estatistikoa egiten. 4.658.036 testu-hitzez osatua dago baina berez 500 milioi hitzez osaturiko unibertsoa inbentariatu behar izan ditugu lan hau egiteko. Lan gogorra baina oso aberasgarria izan da'. Halaxe dio Miriam Urkia XX. Mendeko Euskararen Corpus Estatistikoaren koordinatzaileak. Mende honetako euskara jasotzen duen corpus estatistikoa da Euskaltzaindiak UZEIrekin lankidetzan egin duen lan erraldoi hau. Erabili izan den eta erabiltzen den euskararen lekuko erakusgarri izatea du egiteko nagusi eta ia bakarra, eta ez ereduzko hizkuntza proposatzea. Corpusa ikerkuntza batean erabil ditzakegun testuen eta datuen oinarrizko bilduma da eta ahalik eta zabalen eta ordenatuen izan behar du hizkuntzaren bilakaera ikusteko.\nEuskararen tradizioa eta euskara modernoa jasotzeko ideia Euskaltzaindiaren barnean sortu zen 1987an. Hori egiteko enkargua UZEIri eman zioten eta urte horretan bertan hasi ziren lanean zortzi lagun. Miriamek azaldu duenez 'corpus estatistikoaren oinarria XX. mendeko euskal argitalpenen inbentario osoa da; inbentario honetan liburuak eta aldizkari garrantzitsuenak bildu ditugu. Liburu eta artikulu bakoitza irizpide ezberdinen arabera sailkatu dugu: euskalkiaren, epearen eta testu motaren edo jeneroaren arabera. Irizpide hauek finkoak izanik denentzat, euskaraz XX. mendean argitaratu den guztiaren unibertso osoa dugu'. Ezin, ordea, datu guzti hauekin corpusa egin eta 'lagin estatistiko bat atera behar zen, unibertso osoaren adierazgarri'.\nMiriamek dionez 'testua aukeratua izan denean, zuzendu eta ostean lematizatu egiten da'. Testua lematizatzea hitz bakoitzari bere hiztegi sarrera jartzea da, sarrera estandarra bilaketa posibleak errazteko. 1987. urtean hasi zen lan taldea corpusa garatzen eta ordura arteko inbentarioa egitea ez zen erraza izan. 'Oinarri moduan Ion Bilbaoren Esku bibliografia hartu genuen. Abiapuntua hauxe izanik, Euskal Herriko liburutegi gehienetan orduak eman genituen'.\nXX. Mendeko Euskararen Corpus Estatistikoa amaitutzat eman ondoren UZEIk Euskaltzaindiari erreferentzia corpus bat egitea proposatu dio. Real Academia Españolak, nahiz katalanek nahiz galiziarrek egina duten lana euskarak ere izan dezala, hain zuzen. Horretarako Euskaltzaindiak euskarazko obra garrantzitsuenak definitu beharko lituzke eta hauetan oinarrituta corpus osoago bat egin. Euskaltzaindiak definitu beharko lituzke erreferentzia obrak. Badira aukeraketa egiteko irizpide estandarrak eta testu mota bakoitzak kopuru bat luke corpus honetan: fikziozko testuak, zientziazkoak, zenbat ahozko dokumentu, zenbat idatzizko. Miriamen hitzetan 'normalean erreferentzi obra hauek azken 15-20 urtetakoak dira eta lan garrantzitsuenak behar dute, erabiltzaileak jakin dezan hor bilduta dagoena zaindutako obretakoa dela'.


'Hamaikakoa' eta 'Harrobia' futbol saioak bihar itzuliko dira Hamaikara | Agenda | Berria\n'Hamaikakoa' eta 'Harrobia' futbol saioak bihar itzuliko dira Hamaikara\n'Hamaikakoa'-n Gipuzkoako futbolak tarte zehatzagoa izango du, eta 'Harrobia' plato berri batean egingo dute\nRealaren eta Athleticen gainean euskaraz egiten diren bi telebista saio bakarrak bihar gauean itzuliko dira Hamaika Telebistara. Aurreko denboraldian bezala, Hamaikakoa Inaxio Esnaolak aurkeztuko du Donostiatik, eta Harrobia Zihara Aranbarrik Bilbotik.\nHamaikakoa saioan formatoa egokitu dute. Mahai ingurua egin beharrean, ikuspuntuak landuko dituzte. Asteburuko partiden ondoren, kazetari bat eta futbol aditu bat bilduko dituzte mahai berean. Elkarrizketa atalari ere eutsiko diote. Eta Gipuzkoako futbolari tarte zehatzagoa eskainiko diote, elkarrizketa berezituekin. Bigarren B Maila, Hirugarren Maila eta emakumezkoen Superligako taldeak ere protagonista izango dira saioaren hirugarren denboraldian. Aurreneko saioan gonbidatua Realeko aurrelari Imanol Agirretxe izango da.\nHarrobia saioak plato berria estreinatuko du bihar. Athleticen egunerokotasunak sortzen duena izango dute gai nagusi. Aurten, Liga eta Kopa ez ezik, Europa League ere mintzagai izango dute. Gainera, Bizkaiko gainontzeko taldeei ere lekua egiten saiatuko dira. Elkarrizketak platoan zein kanpoan egingo dituzte.